title: Rakkomandazzjoni tal-Kummissjoni (UE) 2015/914 tat-8 ta' Ġunju 2015 dwar l-iskema ta' risistemazzjoni Ewropea

text:
               13.6.2015

               MT

               Il-Ġurnal Uffiċjali tal-Unjoni Ewropea

               L 148/32

         RAKKOMANDAZZJONI TAL-KUMMISSJONI (UE) 2015/914
   tat-8 ta' Ġunju 2015
   dwar l-iskema ta' risistemazzjoni Ewropea
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari r-raba' sentenza tal-Artikolu 292 tiegħu,
   Billi:

               (1)

               Il-Kunsill Ewropew li ltaqa' f'sessjoni straordinarja fit-23 ta' April 2015 fakkar is-serjetà tas-sitwazzjoni fil-Mediterran u esprima d-determinazzjoni tiegħu li l-Unjoni għandha timmobilizza l-isforzi kollha għad-dispożizzjoni tagħha biex jiġi evitat aktar telf ta' ħajjiet fil-baħar u biex jiġu indirizzati l-kawżi prinċipali tal-emerġenza umanitarja. Il-Kunsill Ewropew impenja ruħu wkoll li jistabbilixxi l-ewwel proġett pilota volontarju dwar ir-risistemazzjoni madwar l-Unjoni, u offra postijiet għal persuni li jikkwalifikaw għall-protezzjoni (1).

               (2)

               Fir-riżoluzzjoni tiegħu tad-29 ta' April 2015, il-Parlament Ewropew kien talab lill-Istati Membri biex jagħmlu aktar kontribuzzjonijiet għal programmi ta' risistemazzjoni eżistenti u enfasizza l-ħtieġa li jiġi żgurat aċċess sigur u legali għas-sistema tal-ażil tal-Unjoni (2).

               (3)

               Bħalissa hemm żbilanċ sinifikanti bejn l-Istati Membri f'dak li għandu x'jaqsam mal-impenn li jirrisistemaw il-persuni. Ħmistax-il Stat Membru biss u tliet Stati Assoċjati għandhom programm ta' risistemazzjoni (u Stat Membru ieħor li ħabbar il-bidu ta' programm ta' risistemazzjoni), tliet Stati Membri u Stat Assoċjat wieħed wettqu risistemazzjoni fuq bażi ad hoc, filwaqt li oħrajn ma jinvolvu ruħhom xejn fir-risistemazzjoni.

               (4)

               Fl-2014, l-għadd ta' applikanti għall-ażil fl-Unjoni laħaq livell massimu ta' 626 000, filwaqt li 6 380 ċittadin ta' pajjiżi terzi fi bżonn ta' protezzjoni internazzjonali ġew risistemati fl-Unjoni (3). In-numru ta' refuġjati, persuni li jfittxu l-ażil u persuni spostati internament madwar id-dinja fl-2013 qabeż il-50 miljun ruħ, għall-ewwel darba mit-Tieni Gwerra Dinjija 'l hawn (4).

               (5)

               Il-Konklużjonijiet tal-Kunsill Ġustizzja u l-Affarijiet Interni tal-10 ta' Ottubru 2014 irrikonoxxew li “[…] filwaqt li jqisu l-isforzi mwettqa mill-Istati Membri affettwati mill-flussi migratorji, l-Istati Membri kollha għandhom jagħtu l-kontribut tagħhom għal [risistemazzjoni] b'mod ġust u bbilanċjat.” (5)

               (6)

               Fit-13 ta' Mejju 2015, il-Kummissjoni ppreżentat Aġenda Ewropea komprensiva dwar il-Migrazzjoni (6) li, fost oħrajn, tiddefinixxi sett ta' miżuri immedjati b'mod adegwat biex jirrispondu għal din it-traġedja umana fil-Mediterran kollu.

               (7)

               Biex jiġi evitat li persuni spostati fi bżonn ta' protezzjoni jkollhom jirrikorru għal netwerks kriminali ta' kuntrabandisti u traffikanti, l-Aġenda titlob lill-Unjoni Ewropea biex iżżid l-isforzi tagħha fil-qasam tar-risistemazzjoni. Għaldaqstant, il-Kummissjoni qed tagħmel din ir-Rakkomandazzjoni u qed tipproponi skema ta' risistemazzjoni madwar l-UE biex toffri 20 000 postijiet abbażi ta' gwida għat-tqassim.

               (8)

               F'każ li l-Istati Assoċjati jiddeċiedu li jipparteċipaw, il-gwida għat-tqassim u l-allokazzjonijiet għal kull Stat Membru u Stat Assoċjat parteċipanti jiġu adattati kif xieraq.

               (9)

               Fid-dawl tad-diskussjonijiet preċedenti waqt laqgħa apposta tal-Forum ta' Risistemazzjoni u Rilokazzjoni fil-25 ta' Novembru 2014, il-gwida għat-tqassim għandha tkun ibbażata fuq (a) id-daqs tal-popolazzjoni (ponderazzjoni ta' 40 %), (b) it-total tal-PDG (ponderazzjoni ta' 40 %), (c) in-numru medju ta' applikazzjonijiet spontanji għall-ażil u l-għadd ta' refuġjati risistemati għal kull miljun abitant tul il-perjodu 2010–2014 (ponderazzjoni ta' 10 %), u (d) ir-rata tal-qgħad (ponderazzjoni ta' 10 %).

               (10)

               Total ta' 20 000 persuna għandhom jiġu ammessi fl-Unjoni matul perjodu ta' sentejn ta' implimentazzjoni ta' din l-iskema mill-Istati Membri. Ir-responsabbiltà sabiex jiġu ospitati dawn il-persuni għandha tkun biss f'idejn l-Istati parteċipanti, f'konformità mar-regoli rilevanti tal-Unjoni u internazzjonali. Dan jikkorrispondi mat-talba mill-Kummissarju Għoli tan-Nazzjonijiet Uniti għar-Refuġjati (UNHCR) li ħeġġeġ lill-pajjiżi Ewropej biex jimpenjaw ruħhom aktar biex jirċievu r-refuġjati permezz ta' programmi ta' risistemazzjoni sostenibbli, li japprovaw il-kampanja mmexxija mill-Organizzazzjoni Internazzjonali għall-Migrazzjoni u ħames organizzazzjonijiet mhux governattivi.

               (11)

               Biex jiġu identifikati r-reġjuni ta' prijorità, is-sitwazzjoni fil-viċinat u l-flussi migratorji attwali għandhom jiġu kkunsidrati, b'mod partikolari, ir-rabta mal-Programmi ta' Żvilupp u Protezzjoni Reġjonali fil-Lvant Nofsani, fl-Afrika ta' Fuq u fil-Qarn tal-Afrika.

               (12)

               L-esperjenza u l-għarfien espert tal-UNHCR u korpi rilevanti oħra, inkluż l-Uffiċċju Ewropew ta' Appoġġ fil-qasam tal-Ażil, għandhom jintalbu biex jassistu fl-implimentazzjoni ta' skema ta' risistemazzjoni.

               (13)

               Għandhom jittieħdu miżuri sabiex jiġu evitati movimenti sekondarji ta' persuni li ġew risistemati mill-Istat ta' risistemazzjoni għal Stati Membri oħra u Stati Assoċjati parteċipanti.

               (14)

               Il-Kummissjoni tipprevedi li tikkontribwixxi għall-iskema billi tagħmel disponibbli ammont addizzjonali ta' EUR 50 miljun, fis-snin 2015 u 2016 skont il-Programm ta' Risistemazzjoni tal-Unjoni, stabbilit bl-Artikolu 17 tar-Regolament (UE) Nru 516/2014 tal-Parlament Ewropew u tal-Kunsill (7). Sabiex isir l-aħjar użu tal-inċentivi finanzjarji, il-Kummissjoni se taġġusta s-somom f'daqqa u l-prijoritajiet dwar ir-risistemazzjoni previsti f'dak il-programm permezz ta' att delegat, skont l-Artikolu 17(4) u (10) tar-Regolament (UE) Nru 516/2014. F'każ li l-Istati Assoċjati jiddeċiedu li jipparteċipaw fl-iskema ta' risistemazzjoni, ma jkunux jistgħu jibbenefikaw minn somom f'daqqa taħt ir-Regolament (UE) Nru 516/2014 bħala kumpens għat-talbiet tagħhom.

         ADOTTAT DIN IR-RAKKOMANDAZZJONI:

      L-ISKEMA EWROPEA TA' RISISTEMAZZJONI

               1.

               Il-Kummissjoni tirrakkomanda li l-Istat Membru jirrisistema 20 000 ruħ fi bżonn ta' protezzjoni internazzjonali abbażi tal-kundizzjonijiet u l-gwida għat-tqassim stipulati f'din ir-Rakkomandazzjoni.

      ID-DEFINIZZJONI U L-KAMP TA' APPLIKAZZJONI TAL-ISKEMA TA' RISISTEMAZZJONI

               2.

               “Risistemazzjoni” tfisser it-trasferiment ta' persuni individwali spostati li b'mod ċar jeħtieġu protezzjoni internazzjonali, fuq talba tal-Kummissarju Għoli tan-Nazzjonijiet Uniti għar-Refuġjati, minn pajjiż terz għal Stat Membru u bi ftehim ma' dan tal-aħħar,, bil-għan li jiġu protetti kontra r-refoulement u jiġu ammessi u jingħataw id-dritt li jibqgħu u xi drittijiet oħra paragunabbli għal dawk mogħtija lil benefiċjarju ta' protezzjoni internazzjonali.

               3.

               L-Iskema Ewropea ta' risistemazzjoni għandha tkopri l-Istati Membri kollha.

      IL-KONTENUT TAL-ISKEMA TA' RISISTEMAZZJONI

               4.

               L-iskema għandha tikkonsisti minn offerta Ewropea unika ta' 20 000 post ta' risistemazzjoni għal persuni biex jiġu risistemati. It-tul ta' żmien tal-iskema għandu jkun ta' sentejn mid-data ta' meta tiġi adottata r-Rakkomandazzjoni.

               5.

               Il-postijiet globali ta' risistemazzjoni offruti għandhom jiġu allokati lill-Istati Membri skont it-tabella ta' tqassim fl-Anness. F'każ li l-Istati Assoċjati jiddeċiedu li jipparteċipaw fl-iskema, il-gwida għat-tqassim tiġi adattata skont dan.

               6.

               Ir-reġjuni ta' prijorità għar-risistemazzjoni għandom jinkludu l-Afrika ta' Fuq, il-Lvant Nofsani, u l-Qarn tal-Afrika, li jiffokaw fuq il-pajjiżi fejn qed jiġu implimentati l-Programmi Reġjonali għall-Iżvilupp u l-Protezzjoni.

               7.

               L-Istati Membri u l-Istati Assoċjati parteċipanti għandhom jibqgħu responsabbli għal deċiżjonijiet ta' ammissjoni indidwali, wara kontrolli ta' sigurtà mediċi xierqa, filwaqt li l-Kummissarju Għoli tan-Nazzjonijiet Uniti għar-Refuġjati għandu jkun responsabbli għall-valutazzjoni tal-kandidati għar-risistemazzjoni fir-reġjuni ta' prijorità u jissottometti proposti għal risistemazzjoni lejn l-Istati Membri u l-Istati Assoċjati parteċipanti.

               8.

               Meta persuna risistemata tiġi ammessa fit-territorju ta' Stat Membru jew Stat Assoċjat parteċipanti, dak l-Istat għandu jwettaq proċedura formali għall-protezzjoni internazzjonali, inkluż it-teħid ta' marki tas-swaba', b'mod rapidu u skont il-leġiżlazzjoni applikabbli, b'mod partikolari r-Regolament (UE) Nru 603/2013 tal-Parlament Ewropew u tal-Kunsill (8), id-Direttiva 2011/95/UE tal-Parlament u tal-Kunsill (9), id-Direttiva tal-Kunsill 2005/85/KE (10), id-Direttiva tal-Kunsill 2003/9/KE (11), u, mill-20 ta' Lulju 2015 id-Direttivi 2013/32/UE (12) u 2013/33/UE tal-Parlament Ewropew u l-Kunsill (13).

               9.

               Wara dan il-proċess, meta persuna risistemata tingħata protezzjoni internazzjonali jew status ta' protezzjoni nazzjonali minn Stat Membru, dik il-persuna għandha tibbenefika, fl-Istat Membru ta' risistemazzjoni, mid-drittijiet garantiti lill-benefiċjarji ta' protezzjoni internazzjonali skont id-Direttiva 2011/95/UE jew drittijiet simili garantiti mil-liġi nazzjonali. F'dan il-kuntest, il-moviment liberu fl-Unjoni, għandu jiġi ttrattat bl-istess kundizzjonijiet u restrizzjonijiet applikabbli għal ċittadini nazzjonali ta' pajjiż terz residenti legalment fl-Istati Membri. Fil-każ ta' Stati Assoċjati parteċipanti, għandha tapplika leġiżlazzjoni nazzjonali ekwivalenti.

               10.

               Il-kandidati għal risistemazzjoni għandhom jiġu mgħarrfa dwar id-drittijiet u l-obbligi tagħhom, skont l-iskema ta' risistemazzjoni kif ukoll skont il-leġiżlazzjoni rilevanti tal-Unjoni u nazzjonali dwar l-ażil, qabel l-ammissjoni tagħhom fit-territorju tal-Istati Membri jew l-Istati Assoċjati parteċipanti, b'mod partikolari dwar il-konsegwenzi ta' moviment ulterjuri fl-Unjoni u/jew fi Stati assoċjati parteċipanti u l-fatt li huma biss intitolati għad-drittijiet marbuta ma' protezzjoni internazzjonali jew status ta' protezzjoni nazzjonali fl-Istat ta' risistemazzjoni.

               11.

               Persuni risistemati li jidħlu fit-territorju ta' Stat Membru jew ta' Stat Assoċjat parteċipanti li mhuwiex l-Istat ta' risistemazzjoni mingħajr awtorizzazzjoni, jew sakemm titlesta l-proċedura ta' protezzjoni internazzjonali formali jew wara l-għoti tal-protezzjoni internazzjonali, għandhom jintbagħtu lura lejn l-Istat ta' risistemazzjoni, skont ir-regoli stabbiliti fir-Regolament (UE) Nru 604/2013 tal-Parlament Ewropew u tal-Kunsill (14) u d-Direttiva 2008/115/KE tal-Parlament Ewropew u tal-Kunsill (15).

               12.

               L-involviment prattiku tal-Uffiċċju Ewropew ta' Appoġġ fil-qasam tal-Ażil fl-implimentazzjoni tal-iskema għandu jkun żgurat, b'mod partikolari, biex jingħata appoġġ lill-Istati Membri u l-Istati Assoċjati parteċipanti, speċjalment dawk li m'għandhom l-ebda esperjenza preċedenti ma' risistemazzjoni. L-Uffiċċju Ewropew ta' Appoġġ fil-qasam tal-Ażil għandu jissorvelja l-implimentazzjoni tal-iskema u jirrapporta regolarment dwar l-implimentazzjoni.

               13.

               L-Istati Membri għandhom ikunu intitolati li jirċievu allokazzjoni finanzjarja proporzjonali għan-numru ta' persuni risistemati fit-territorju tagħhom skont is-somma f'daqqa stabbilita fl-Artikolu 17 tar-Regolament (UE) Nru 516/2014, kif aġġustat skont ir-Regolament Delegat tal-Kummissjoni (UE) Nru xxx/2015 (16).

      DESTINATARJI

               14.

               Din ir-rakkomandazzjoni hija indirizzata lill-Istati Membri.

      Magħmul fi Brussell, it-8 ta' Ġunju 2015.

            Għall-Kummissjoni

         Dimitris AVRAMOPOULOS

            Membru tal-Kummissjoni

      (1)  Il-punt 3, (q), id-Dikjarazzjoni tal-Kunsill Ewropew, tat-23 ta' April 2015, EUCO 18/15.

      (2)  Il-punti 8 u 10, ir-Riżoluzzjoni tal-Parlament Ewropew, tad-29 ta' April 2015, 2015/2660 (RSP).

      (3)
   Sors: Eurostat.

      (4)
   Sors: Global Trend 2013 Report, UNHCR.

      (5)  Il-konklużjonijiet tal-Kunsill dwar “It-Teħid ta' Azzjoni għal Ġestjoni Aħjar ta' Flussi Migratorji”, il-laqgħa tal-Kunsill Ġustizzja u Affarijiet Interni, tal-10 ta' Ottubru 2014.

      (6)  Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni dwar l-Aġenda Ewropea dwar il-Migrazzjoni, tat-13 ta' Mejju 2015, COM(2015) 240 final.

      (7)  Ir-Regolament (UE) Nru 516/2014 tal-Parlament Ewropew u tal-Kunsill tas-16 ta' April 2014. li jistabbilixxi l-Fond għall-Ażil, il-Migrazzjoni u l-Integrazzjoni, li jemenda d-Deċiżjoni tal-Kunsill 2008/381/KE u li jħassar id-Deċiżjonijiet Nru 573/2007/KE u Nru 575/2007/KE tal-Parlament Ewropew u tal-Kunsill u d-Deċiżjoni tal-Kunsill 2007/435/KE (ĠU L 150, 20.5.2014, p. 168).

      (8)  Ir-Regolament (UE) Nru 603/2013 tal-Parlament Ewropew u tal-Kunsill tas-26 ta' Ġunju 2013 dwar l-istabbiliment tal-“Eurodac” għat-tqabbil ta' marki tas-swaba' għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f'wieħed mill-Istati Membri minn ċittadin ta' pajjiż terz jew persuna apolida u dwar talbiet għat-tqabbil ma' data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta' infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja (ĠU L 180, 29.6.2013, p. 1).

      (9)  Id-Direttiva 2011/95/UE tal-Parlament Ewropew u tal-Kunsill tat-13 ta' Diċembru 2011 dwar standards għall-kwalifika ta' ċittadini nazzjonali ta' pajjiżi terzi jew persuni apolidi bħala benefiċjarji ta' protezzjoni internazzjonali, għal stat uniformi għar-refuġjati jew għal persuni eliġibbli għal protezzjoni sussidjarja, u għall-kontenut tal-protezzjoni mogħtija (ĠU L 337, 20.12.2011, p. 9).

      (10)  Id-Direttiva tal-Kunsill 2005/85/KE tal-1 ta' Diċembru 2005 dwar standards minimi għal proċeduri fl-Istati Membri għall-għoti u l-irtirar tal-istatus ta' refuġjat (ĠU L 326, 13.12.2005, p. 13).

      (11)  Id-Direttiva tal-Kunsill 2003/9/KE tas-27 ta' Jannar 2003 li tistabbilixxi standards minimi għall-akkoljenza ta' dawk li jfittxu ażil (ĠU L 31, 6.2.2003, p. 18).

      (12)  Id-Direttiva 2013/32/UE tal-Parlament Ewropew u tal-Kunsill tas-26 ta' Ġunju 2013 dwar proċeduri komuni għall-għoti u l-irtirar tal-protezzjoni internazzjonali (ĠU L 180, 29.6.2013, p. 60).

      (13)  Id-Direttiva 2013/33/UE tal-Parlament Ewropew u tal-Kunsill tas-26 ta' Ġunju 2013 li tistabbilixxi l-istandards dwar l-akkoljenza ta' applikanti għall-protezzjoni internazzjonali (ĠU L 180, 29.6.2013, p. 96).

      (14)  Ir-Regolament (UE) Nru 604/2013 tal-Parlament Ewropew u tal-Kunsill tas-26 ta' Ġunju 2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta' pajjiż terz jew persuna apolida (ĠU L 180, 29.6.2013, p. 31).

      (15)  L-Artiklu 6(2) tad-Direttiva 2008/115/KE tal-Parlament Ewropew u tal-Kunsill tas-16 ta' Diċembru 2008, dwar standards u proċeduri komuni fl-Istati Membri għar-ritorn ta' ċittadini ta' pajjiżi terzi li jkunu qegħdin fil-pajjiż illegalment (ĠU L 348, 24.12.2008, p. 98).

      (16)  Għad trid tiġi mressqa.

      ANNESS

                  Stati Membri

                  Tifsira
                  (%)

                  Allokazzjoni

                  L-Awstrija

                  2,22

                  444

                  Il-Belġju

                  2,45

                  490

                  Il-Bulgarija

                  1,08

                  216

                  Il-Kroazja

                  1,58

                  315

                  Ċipru

                  0,34

                  69

                  Ir-Repubblika Ċeka

                  2,63

                  525

                  Id-Danimarka

                  1,73

                  345

                  L-Estonja

                  1,63

                  326

                  Il-Finlandja

                  1,46

                  293

                  Franza

                  11,87

                  2 375

                  Il-Ġermanja

                  15,43

                  3 086

                  Il-Greċja

                  1,61

                  323

                  L-Ungerija

                  1,53

                  307

                  L-Irlanda

                  1,36

                  272

                  L-Italja

                  9,94

                  1 989

                  Il-Latvja

                  1,10

                  220

                  Il-Litwanja

                  1,03

                  207

                  Il-Lussemburgu

                  0,74

                  147

                  Malta

                  0,60

                  121

                  In-Netherlands

                  3,66

                  732

                  Il-Polonja

                  4,81

                  962

                  Il-Portugall

                  3,52

                  704

                  Ir-Rumanija

                  3,29

                  657

                  Is-Slovakkja

                  1,60

                  319

                  Is-Slovenja

                  1,03

                  207

                  Spanja

                  7,75

                  1 549

                  L-Iżvezja

                  2,46

                  491

                  Ir-Renju Unit

                  11,54

                  2 309

            Is-soluzzjoni hija bbażata fuq il-kriterji li ġejjin (1)
          (2):

                  (a)

                  Id-daqs tal-popolazzjoni (ċifri tal-2014, ponderazzjoni ta' 40 %). Dan il-kriterju jirrifletti l-kapaċità ta' Stat Membru biex jassorbi ċertu numru ta' refuġjati;

                  (b)

                  Il-PDG totali (ċifri tal-2013, ponderazzjoni ta' 40 %). Dan il-kriterju jirrifletti l-ġid assolut ta' pajjiż u b'hekk huwa indikattiv għall-kapaċità ta' ekonomija li tassorbi u tintegra r-refuġjati;

                  (c)

                  L-għadd medju ta' applikazzjonijiet għall-ażil spontanji u l-għadd ta' refuġjati risistemati għal kull 1 miljun abitant tul il-perjodu 2010–2014 (ponderazzjoni ta' 10 %). Dan il-kriterju jirrifletti l-isforzi li saru mill-Istati Membri fil-passat riċenti;

                  (d)

                  Ir-rata tal-qgħad (ċifri tal-2014, ponderazzjoni ta' 10 %). Dan il-kriterju jirrifletti l-kapaċità li jiġu integrati r-refuġjati.

         (1)  Il-kalkoli huma bbażati fuq informazzjoni statistika fornuta mill-Eurostat (ikkonsultati fit-8 ta' April 2015).

         (2)  Il-kalkoli perċentwali saru sa ħames punti deċimali u mqarrba 'l fuq jew 'l isfel sat-tieni ċifra wara l-punt deċimali għall-preżentazzjoni fit-tabella; l-allokazzjonijiet ta' persuni ġew magħmula fuq il-bażi taċ-ċifri sħaħ sa ħames ċifri wara l-punt deċimali.


title: Rakkomandazzjoni tal-Kummissjoni tat- 3 ta’ Mejju 2007 dwar il-monitoraġġ tal-livelli ta’ acrylamide fl-ikel (notifikata taħt id-dokument numru C(2007) 1873) (Test b’relevanza għaż-ŻEE)

text:
                  12.5.2007

                  MT

                  Il-Ġurnal Uffiċjali ta’ l-Unjoni Ewropea

                  L 123/33

            RAKKOMANDAZZJONI TAL-KUMMISSJONI
      tat-3 ta’ Mejju 2007
      dwar il-monitoraġġ tal-livelli ta’ acrylamide fl-ikel
      (notifikata taħt id-dokument numru C(2007) 1873)
      (Test b’relevanza għaż-ŻEE)
      (2007/331/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea, u b’mod partikolari t-tieni inċiż ta’ l-Artikolu 211 tiegħu,
      Billi,

                  (1)

                  Il-Bord Xjentifiku dwar l-aġenti ta’ Kontaminazzjoni fil-Katina Alimentari ta’ l-Awtorità Ewropea għas-Sikurezza ta’ l-Ikel (EFSA – European Food Safety Authority) adotta stqarrija fid-19 ta’ April 2005 dwar l-acrylamide fl-ikel li fiha huwa kkonferma l-valutazzjoni ta’ riskju ta’ l-acrylamide fl-ikel li twettqet fi Frar 2005 mill-Kumitat Espert Konġunt ta’ l-FAO/WHO dwar l-Addittivi ta’ l-Ikel (JECFA - Joint FAO/WHO Expert Committee on Food Additives). F’dik il-valutazzjoni l-JECFA kkonkluda li l-marġni ta’ l-esponiment għall-konsumaturi medji u għolja kienu baxxi għal kompost li huwa ġenotossiku u karċinoġeniku u li dan jista’ jkun ta’ tħassib għas-saħħa tal-bniedem. Għalhekk għandhom jissoktaw l-isforzi xierqa biex jitnaqqsu l-konċentrazzjonijiet ta’ l-acrylamide fl-ikel.

                  (2)

                  L-industrija ta’ l-ikel u l-Istati Membri investigaw mogħdijiet ta’ formazzjoni ta’ l-acrylamide. L-industrija ta’ l-ikel żviluppat miżuri voluntarji, bħal l-hekk imsejħa strateġija tal-“kaxxa ta’ l-għodda” (1), li tipprovdi gwida biex tgħin lill-produtturi u lill-proċessuri jidentifikaw mezzi biex ibaxxu l-acrylamide fil-prodotti rispettivi tagħhom. Saru sforzi estensivi sa mill-2002 biex jitnaqqsu l-livelli ta’ l-acrylamide fl-ikel ipproċessat.

                  (3)

                  Huwa meħtieġ li tinġabar data affidabbli dwar il-livelli ta’ l-acrylamide fl-ikel fuq mill-inqas medda ta’ 3 snin madwar il-Komunità kollha biex ikun hemm stampa ċara tal-livelli ta’ acrylamide f’dak l-ikel li hu magħruf li għandu livelli għoljin ta’ l-acrylamide u/jew li jikkontribwixxi sew għall-ammont dijetitiku li jittieħed mill-popolazzjoni sħiħa u minn gruppi vulnerabili, bħat-trabi u t-tfal zgħar.

                  (4)

                  Huwa importanti li din id-data tkun irrappurtata darba fis-sena lill-EFSA li għandha tiżgura l-kompilazzjoni ta’ din id-data f’bażi tad-data.

                  (5)

                  Ir-riżultati analitiċi għandhom jiġu evalwati biex jivvalutaw l-effettività tal-miżuri volontarji. Il-programm ta’ monitoraġġ stipulat f’din ir-Rakkomandazzjoni jista’ jiġi adattat fi kwalunkwe żmien jekk dan ikun xieraq fid-dawl ta’ l-esperjenzi miksuba.

            B’DAN TIRRAKKOMANDA:

                  (1)

                  Li l-Istati Membri jwettqu l-monitoraġġ tal-livelli ta’ l-acrylamide darba fis-sena fl-2007, l-2008 u l-2009, skond l-Anness 1, fl-oġġetti ta’ l-ikel imsemmija f’dan l-Anness.

                  (2)

                  Li l-Istati Membri jipprovdu sa l-1 ta’ Ġunju kull sena d-data ta’ monitoraġġ tas-sena ta’ qabel lill-EFSA bl-informazzjoni u fil-format kif stipulat fl-Anness II għal kompilazzjoni f’bażi tad-data waħda.

                  (3)

                  Li l-Istati Membri, għall-għan tal-programm ta’ monitoraġġ, isegwu l-proċeduri tat-teħid ta’ kampjuni kif stipulat fil-parti B ta’ l-Anness tar-Regolament tal-Kummissjoni (KE) Nru 333/2007 tat-28 ta’ Marzu 2007 rigward il-metodi tat-teħid ta’ kampjuni u ta’ analiżi għall-kontroll uffiċjali tal-livelli taċ-ċomb, tal-kadmju, tal-merkurju, tal-landa inorganika, tat-3-MCPD u tal-benzo(a)pyrene fl-oġġetti ta’ l-ikel (2) biex ikun żgurat li l-kampjuni huma rappreżentattivi għal-lott ikkampjunat.

                  (4)

                  Li l-Istati Membri jwettqu l-analiżi ta’ l-acrylamide skond il-kriterja stipulati fil-punti 1 u 2 ta’ l-Anness III tar-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar kontrolli uffiċjali biex tkun żgurata l-verifika tal-konformità mal-liġi ta’ l-għalf u ta’ l-ikel, mas-saħħa ta’ l-annimali u mar-regoli tal-benesseri ta’ l-annimali (3).

         Magħmul fi Brussell, 3 ta’ Mejju 2007.

               Għall-Kummissjoni

            Markos KYPRIANOU

               Membru tal-Kummissjoni

         (1)  Il-‘kaxxa ta’ l-għodda’ fiha 13-il parametru differenti (‘għodda’), miġburin flimkien f’4 kategoriji ewlenin (‘kompartimenti tal-kaxxa ta’ l-għodda’) li jistgħu jintużaw b'mod selettiv mill-produtturi ta’ l-ikel, skond il-ħtiġijiet partikolari tagħhom sabiex ibaxxu l-livelli ta’ l-acrylamide fil-prodotti tagħhom. L-4 kompartimenti jirreferu għall-fatturi agronomiċi, ir-riċetta ta’ l-ikel, l-ipproċessar u għat-tħejjija finali.

         (2)  ĠU L 88, 29.3.2007, p. 29.

         (3)  ĠU L 165, 30.4.2004, p. 1. Ir-Regolament kif emendat bis-Regolament tal-Kunsill (KE) Nru 1791/2006 (ĠU L 363, 20.12.2006, p. 1).

         ANNESS I
         A.   Punti u l-proċedura tal-kampjunar:

                     1.

                     Il-kampjunar tal-prodotti għandu jitwettaq f’livell tas-suq (eż. f’supermarkets, ħwienet żgħar, fran tal-ħobż, u fil-ħwienet taċ-ċips u r-restoranti), fejn hemm traċċabilità tajba, jew fuq siti ta’ produzzjoni. Il-prodotti li joriġinaw f’wieħed mill-Istati Membri għandhom jiġu kkampjunati fejn possibbli (1).

                     2.

                     Il-kampjunar u l-analiżi għandhom jitwettqu qabel id-data ta’ skadenza tal-kampjun.

               B.   Prodotti, l-għadd u l-frekwenzi tal-kampjuni, rekwiżiti analitiċi

                     1.

                     It-Tabella 1 tagħti ħarsa ġenerali dwar l-għadd minimu ta’ kampjuni għall-analiżi ta’ kull sena għal kull kategorija ta’ prodott. L-Istati Membri huma mistiedna jieħdu aktar kampjuni fejn possibbli. It-tqassim tal-kampjuni għal kull Stat Membru huwa msejjes fuq iċ-ċifri tal-popolazzjoni b’għadd minimu ta’ 4 kampjuni għal kull prodott u għal kull Stat Membru.

                     2.

                     L-għadd ta’ kampjuni jirreferi għall-għadd minimu ta’ kampjuni li għandu jittieħed fis-sena. Fejn japplikaw kundizzjonijiet speċifiċi (eż. il-kampjunar darbtejn fis-sena) dan huwa speċifikat fl-Anness I, punt C għal kull grupp ta’ prodott.

                     3.

                     Billi kull kategorija ta’ prodott hija magħmula minn varjetà sħiħa ta’ prodotti bi speċifikazzjonijiet differenti, għandha tiġi pprovduta informazzjoni addizzjonali għal kull prodott fil-kampjun (kif speċifikat fl-Anness I, punt C). Sabiex jidhru x-xejriet taż-żmien huwa importanti li l-prodotti bl-istess speċifikazzjonijiet (eż. l-istess tip ta’ ħobż, l-istess ditta, eċċ) huma kkampjunati kull sena fejn possibbli. Għaċ-ċips ikkampjunati fi ħwienet żgħar, għandhom jintgħażlu l-istess ħwienet jekk possibbli.

                     4.

                     Jekk fi prodotti bl-istess karatteristiċi jinkisbu ripetutament riżultati ’l isfel mil-limitu ta’ kwantifikazzjoni (LOQ – limit of quantification) dan il-prodott jista’ jinbidel ma’ ieħor sakemm jaqa’ fl-istess kategorija ta’ prodotti u sakemm tingħata deskrizzjoni tal-prodott.

                     5.

                     Biex tkun żgurata l-komparabilità ta’ riżultati analitiċi għandhom jintgħażlu metodi li jistgħu jiksbu LOQ ta’ 30 μg/kg (l-iżjed tranżizzjoni ta’ ion/ion intensa) għall-ħobż u l-ikel tat-trabi u ta’ 50 μg/kg għall-prodotti tal-patata, prodotti ċereali oħrajn, kafè u għal prodotti oħra. Ir-riżultati għandhom jiġu rrappurtati kkorreġuti għall-irkupru.
                     Tabella 1
                     Għadd minimu ta’ kampjuni għal kull kategorjia ta’ prodotti

                                 Pajjiż li qed ibigħ

                                 Ċips mibjugħin lesti biex jittieklu (1)

                                 Krisps (2)

                                 Ċips jew prodotti oħra tal-patata misjura minn qabel/għat-tisjir fid-dar (3)

                                 Ħobż (4)

                                 Ċereali tal-kolazzjon (5)

                                 Gallettini, inkl. l-gallettini tat-trabi (6)

                                 Kafè inkaljat (7)

                                 Ikel tat-trabi fil-vażetti (8)

                                 Ikel tat-trabi pproċessat abbażi ta’ ċereali (9)

                                 Prodotti oħra (10)

                                 Total

                                 AT

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 BE

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 CY

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 CZ

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 DE

                                 24

                                 24

                                 24

                                 24

                                 24

                                 24

                                 24

                                 24

                                 24

                                 14

                                 230

                                 DK

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 ES

                                 14

                                 14

                                 14

                                 14

                                 14

                                 14

                                 14

                                 14

                                 14

                                 14

                                 140

                                 EE

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 GR

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 FR

                                 20

                                 20

                                 20

                                 20

                                 20

                                 20

                                 20

                                 20

                                 20

                                 14

                                 194

                                 FI

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 HU

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 IT

                                 20

                                 20

                                 20

                                 20

                                 20

                                 20

                                 20

                                 20

                                 20

                                 14

                                 194

                                 IE

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 LU

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 LT

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 LV

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 MT

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 NL

                                 6

                                 6

                                 6

                                 6

                                 6

                                 6

                                 6

                                 6

                                 6

                                 8

                                 62

                                 PT

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 PL

                                 14

                                 14

                                 14

                                 14

                                 14

                                 14

                                 14

                                 14

                                 14

                                 14

                                 140

                                 SE

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 SI

                                 4

                                 4

                                 4

                                 4

                                 4

                                 4

                                 4

                                 4

                                 4

                                 4

                                 40

                                 SK

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 UK

                                 20

                                 20

                                 20

                                 20

                                 20

                                 20

                                 20

                                 20

                                 20

                                 14

                                 194

                                 BG

                                 4

                                 4

                                 4

                                 4

                                 4

                                 4

                                 4

                                 4

                                 4

                                 8

                                 44

                                 RO

                                 8

                                 8

                                 8

                                 8

                                 8

                                 8

                                 8

                                 8

                                 8

                                 8

                                 80

                                 Total

                                 202

                                 202

                                 202

                                 202

                                 202

                                 202

                                 202

                                 202

                                 202

                                 224

                                 2 042

               C.   Informazzjoni minima addizzjonali li għandha tiġi pprovduta għal kull prodott
         L-informazzjoni minima addizzjonali li għandha tiġi pprovduta għal kull prodott fil-kampjun hija speċifikata fil-punti 1 sa 10. L-Istati Membri huma mistiedna jipprovdu informazzjoni aktar dettaljata.

               1.
               Ċips, mibjugħin lesti biex jittieklu: kampjunar darbtejn fis-sena f’Marzu u f’Novembru (2), li jirriżulta fl-għadd totali ta’ kampjuni speċifikati fit-tabella. Prodotti lesti biex jittieklu għandhom jiġu kkampjunati fi ħwienet żgħar, fil-katini tal-fast food u fir-restoranti. Kull sena l-kampjunar għandu jsir fl-istess ħwienet fejn possibbli.
         Informazzjoni speċifika li għandha tingħata: il-kondizzjoni tal-prodott fil-bidu, patata friska jew ipproċessata, żieda ta’ ingredjenti oħra.

               2.
               Krisps: kampjunar darbtejn fis-sena f’Marzu u f’Novembru (2), li jirriżulta fl-għadd totali ta’ kampjuni speċifikati fit-tabella.
         Informazzjoni speċifika li għandha tingħata: materja prima, il-kondizzjoni tal-prodott fil-bidu, patata friska jew ipproċessata, żieda ta’ ingredjenti oħra, togħmiet jew addittivi.

               3.

               Ċips/prodotti tal-patata misjura minn qabel għat-tisjir fid-dar: inklużi prodotti mibjugħin iffriżati.
             Kampjunar darbtejn fis-sena f’Marzu u f’Novembru (2), li jirriżulta fl-għadd totali ta’ kampjuni speċifikati fit-tabella. L-analiżi ta’ kull kampjun għandha ssir fuq il-prodott wara t-tħejjija (eż. qali, ħami, eċċ). It-tħejjija għandha ssir fil-laboratorju skond l-istruzzjonijiet fuq it-tikketta. Informazzjoni speċifika li għandha tingħata: il-kondizzjoni tal-prodott fil-bidu patata friska jew ipproċessata, żieda ta’ ingredjenti oħra, prodott mibjugħ frisk jew iffriżat, kondizzjonijiet użati għat-tħejjija skond it-tikketta.

               4.

               Ħobż:
             Informazzjoni speċifika li għandha tingħata: ħobż artab jew iqarmeċ, kontenut ta’ fibra, tip ta’ qamħ, iffermentat/mhux iffermentat, tip ta’ fermentazzjoni (eż. ħmira), ingredjienti oħra. L-għażla tat-tip ta’ ħobż għall-kampjunar għandu jirrifletti d-drawwiet fl-ikel ta’ kull pajjiż.

               5.

               Ċereali għall-kolazzjon: għajr il-muesliu l-porridge
             Informazzjoni speċifika li għandha tingħata: tip ta’ qamħ, ingredjenti oħra (eż. zokkor, ġewż, għasel, ċikkulata).

               6.

               Gallettini (inkl. l-gallettini tat-trabi):
             Informazzjoni speċifika li għandha tingħata: rotob jew iebsa, għall-popolazzjoni normali jew għad-diabetiċi, lista sħiħa ta’ ingredjenti.

               7.

               Kafè inkaljat:
             Informazzjoni speċifika li għandha tingħata: il-grad ta’ inkaljar (eż. medju, skur), tip ta’ żrieragħ tal-kafè jekk disponibbli, mibjugħa bħala kafè mitħun jew żrieragħ.

               8.

               Ikel tat-trabi fil-vażetti:
             L-attenzjoni għandha tkun fuq l-ikel li fih il-patata, il-legumi ta’ l-għerq jew ċereali. Informazzjoni speċifika li għandha tingħata: Kompożizzjoni tal-vażett.

               9.
               Ikel tat-trabi pproċessat abbażi ta’ ċereali analizzat kif mibjugħ.
         Informazzjoni speċifika li għandha tingħata: tip ta’ qamħ, ingredjenti oħra.

               10.
               Prodotti oħra: Din il-kategorija tinkludi l-prodotti tal-patata, taċ-ċereali, tal-kafè, tal-kokotina u ikel tat-trabi għajr dawk il-prodotti speċifikati f’wieħed mill-kategoriji hawn fuq (eż. roesti tal-patata, gingerbread, sostituti tal-kafè). Il-kampjuni għandhom jintgħażlu biex jirriflettu d-drawwiet nazzjonali fl-ikel ta’ l-Istati Membri. Għandu mnejn ikollhom jiġu analizzati wara t-tisjir skond it-tikketta. Jekk inhu hekk, il-kundizzjonijiet użati għandhom ikunu speċifikati.
         Informazzjoni speċifika li għandha tingħata: deskrizzjoni dettaljata tal-prodott (eż. ingredjenti ewlenin), kundizzjonijiet użati għat-tħejjija skond it-tikketta.

            (1)  F’każijiet eċċezzjonali prodott speċifiku jista’ jkun biss fis-suq bħala wieħed importat minn pajjiż terz. F’każijiet bħal dawn jistgħu jittieħdu kampjuni tal-prodott importat.

            (2)  Fil-każ li l-ikel huwa prodott minn patata pproċessata mhux meħtieġ li jittieħdu kampjuni darbtejn fis-sena.

         ANNESS II
         A.   Format ta’ rappurtaġġ

         Test ta 'immaġni

                        Pajjiż li qed jirraporta:

                        Sena

                        Kodiċi tal-kampjun

                        Klassi tal-prodott (1-10)

                        Isem il-prodott

                        Deskrizzjoni tal-prodott

                        Produttur

                        Pajjiż li qed jipproduċi (Kodiċi ISO)

                        L-aħjar qabel id-data (jj/xx/ss)

                        Data tal-produzzjoni (jj/xx/ss)

                        Data tal-kampjunar (jj/xx/ss)

                        Punt tal-kampjunar

                        Daqs tal-pakkett (g)

                        Piż tal-kampjun (g)

                        Kundizzjonijiet tat-tħejjija

                        Data ta’ analiżi (jj/xx/ss)

                        Metodu akkreditat (Iva/Le)

                        Metodu analitiku

                        Dettalji dwar testijiet ta’ profiċjenza

                        Livell ta’ acrylamide (μg/kg)

                        Limitu ta’ sejba (μg/kg)

                        Limitu ta’ kwantifikazzjoni (μg/kg)

                        Nuqqas ta’ ċertezza fil-miżura (%)

         B.   Noti ta’ spjegazzjoni għall-format tar-rapurtaġġ

            Pajjiż li qed jirraporta: L-Istat Membru li fih twettaq il-monitoraġġ.

            Sena: sena ta’ kampjunar.

            Kodiċi tal-kampjun: kodiċi ta’ identifikazzjoni tal-laboratorju tal-kampjun.

            Numru tal-klassi tal-prodott: Numru tal-klassi tal-prodott skond l-Anness I, Tabella 1 (daħħal iċ-ċifri minn 1-10, eż Ċips (1), krisps (2), eċċ.

            Isem il-prodott: Jinkludi l-isem il-prodott bl-Ingliż u bil-lingwa oriġinali.

            Deskrizzjoni tal-prodott: Għandha tingħata deskrizzjoni qasira tal-prodott li tikkunsidra mill-inqas l-informazzjoni meħtieġa taħt l-Anness I, punt C.

            Produttur: isem il-produttur jekk magħruf.

            Pajjiż tal-produzzjoni: jekk magħruf. Uża l-kodiċi ta’ l-ISO għall-pajjiż tal-produzzjoni (għall-Kodiċi ta’ l-ISO ara l-Anness I, Tabella 1, l-ewwel kolonna). Skond l-Anness I, punt A il-prodott għall-kampjunar għandu joriġina f’wieħed mill-Istati Membri fejn dan huwa possibbli (ara r-referenza 4).

            L-aħjar qabel id-data: skond kif indikat fuq it-tikketta. Ipprovdi d-data fil-format jj/xx/ss.

            Data tal-produzzjoni: fejn magħruf skond kif indikat fuq it-tikketta. Ipprovdi d-data fil-format jj/xx/ss.

            Data tal-kampjunar: Data meta ttieħed il-kampjun. Ipprovdi d-data fil-format jj/xx/ss.

            Punt ta’ kampjunar: il-post minn fejn inġabar il-kampjun, eż supermarket, ħanut żgħir, forn tal-ħobż, katina tal-fast food, eċċ.

            Daqs tal-pakkett: daqs tal-pakkett (g) tal-prodott li minnu ttieħdu l-kampjuni inkrimentali fejn applikabbli.

            Piż tal-kampjun: piż tal-kampjun (g) tat-total tal-kampjun.

            Kundizzjonijiet ta’ tħejjija: Il-kundizzjonijiet ta’ tħejjija għandhom jiġu speċifikati fil-każ ta’ ċips misjura minn qabel, jew ta’ prodotti tal-patata għat-tisjir fi-dar (klassi 3 tal-prodott) li għandhom jiġu kkampjunati u analizzati wara li jissajru. L-istruzzjonijiet għat-tisjir ta’ fuq it-tikketta għandhom jissegwew u jkunu speċifikati f’dan il-qasam. L-istess għandu mnejn japplika għal xi whud mill-“Prodotti l-oħra”(klassi 10 tal-prodotti).

            Data ta’ l-analiżi: kieku l-kampjun kien omoġeneizzat u maħżun qabel l-analiżi għandha tingħata d-data attwali tal-bidu tal-proċedura analitika. F’dan il-każ, għandhom jingħataw dettalji rigward il-kundizzjonijiet tal-ħażna.

            Metodu akkreditat: jekk jogħġbok indika b’“I” (iva) jew “L” (le) jekk ir-rirżultat analitiku kienx iġġenerat b’metodu akkreditat skond l-EN ISO 17025.

            Metodu analitiku: jekk jogħġbok indika liema metodu analitiku intuża (GC-MS b’derivatizzazzjoni, GC-MS mingħajr derivatizzazzjoni, LC-MS-MS jew ieħor) u agħti deskrizzjoni qasira tat-tħejjija tal-kampjuni (eż. il-proċedura tat-tindif, eċċ.).

            Dettalji dwar it-testijiet ta’ profiċjenza: jekk jogħġbok agħti informazzjoni dwar l-organizzatur tat-test ta’ profiċjenza, in-numru ta’ l-iskema, in-numru tal-fażi, il-matriċi u ż-z-score (1) miksuba fil-format il-qasir li ġej: Organizzatur/skema/fażi/matriċi/z-score. (Eżempju: FAPAS/30/6/ħobż iqarmeċ imsejjaħ Knäckerbrot/1,6).

            Livell ta’ acrylamide: espress f’μg/kg, korrett għall-irkupru.

            Limitu ta’ sejba: f’ μg/kg.

            Limitu ta’ kwantifikazzjoni: f’ μg/kg.

            Inċertezza tal-miżura: jekk disponibbli, jekk jogħġbok agħti l-informazzjoni dwar l-inċertezza tal-miżura (il-medda għandha tingħata f’%).

            (1)  Jekk jogħġbok innota li ż-z-scores se jintużaw biss biex jiġġudikaw il-kwalità tad-data. Għandhom jinżammu kunfidenzjali.


Avviż Legali Importanti

|

52005SC0145

Rakkomandazzjoni għal opinjoni tal-Kunsill skond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 dwar il-programm aġġornat ta’ stabbiltà tal-Ġermanja 2004-2008  /* SEK/2005/0145 finali */

	[pic] | KUMMISSJONI TAL-KOMUNITAJIET EWROPEJ |Brussel 2.2.2005SEG(2005) 145 finaliRakkomandazzjoni għalOPINJONI TAL-KUNSILLskond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 dwar il-programm aġġornat ta’ stabbiltà tal-Ġermanja 2004-2008(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru. 1466/97 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politiki ekonomiċi[1] jistipula illi l-Istati Membri parteċipanti, jiġifieri, dawk li adottaw il-munita unika, kellhom jissottomettu programmi ta’ stabbiltà lill-Kunsill u lill-Kummissjoni sa l-1 ta’ Marzu 1999. Skond l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbilta bbażat fuq l-estimi ppreparati mill-Kummissjoni u mill-Kumitat stabbilit bl-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li ġie kkonsultat il-Kumitat Ekonomiku u Finanzjarju, il-Kunsill ta opinjoni wara li eżamina l-programm. Skond ir-Regolament, l-Istati Membri għandhom jissottomettu aġġornamenti annwali tal-programmi ta’ stabbiltà tagħhom, li jistgħu jiġu eżaminati wkoll mill-Kunsill skond l-istess proċeduri.Il-Kummissjoni bidet il-Proċedura ta’ Defiċit Eċċessiv għall-Ġermanja fid-19 ta’ Novembru 2002 u l-Kunsill iddeċieda fil-21 ta’ Jannar 2003 illi kien hemm defiċit eċċessiv fil-Ġermanja. Fl-istess waqt, il-Kunsill irrakkomanda lill-Ġermanja sabiex iġġib is-sitwazzjoni ta’ defiċit eċċessiv fit-tmiem sa mhux aktar tard mill-aħħar ta’ l-2004. Wara d-deċiżjonijiet tal-Kunsill tal-25 ta’ Novembru 2003 u d-deċiżjoni tal-Qorti Ewropea tal-Ġustizzja tat-13 ta’ Lulju 2004, il-Kummissjoni, fil-Komunikazzjoni tagħha ta' l-14 ta' Diċembru 2004[2] indirizzata lill-Kunsill, ikkonkludiet illi l-2005 għandha tkun meqjusa bħala l-iskadenza relevanti għall-korrezzjoni tad-defiċit eċċessiv. Il-Kummissjoni kkonkludiet ukoll illi l-azzjoni li ttieħdet mill-Ġermanja dehret ġeneralment konsistenti mal-korrezzjoni tad-defiċit eċċessiv sa l-2005 u li ma kien hemm bżonn l-ebda pass ulterjuri f'dak l-istadju skond il-proċedura ta' defiċit eċċessiv. Il-kummissjoni madanakollu nnutat, illi jekk ikun hemm nuqqasijiet fl-iplementazzjoni tal-korrezzjoni imsemmija miżuri joħorġu fi stadju ulterjuri, hija tkun kostretta tirrakkomanda lill-Kunsill sabiex isaħħaħ is-sorveljanza fuq il-baġit u jieħu l-azzjoni meħtieġa skond id-disposizzjonijiet tat-Trattat u tal-Patt ta' Stabbilità u Tkabbir. Il-konklużjonijiet tal-presidenza tal-Kunsill ta’ l-ECOFIN tat-18 ta' Jannar 2005 ikkonfermat din il-pożizzjoni. Il-Ġermanja rrijaffermat l-impenn li jieħdu l-miżuri kollha sabiex tnaqqas id-defiċit tagħha taħt it-3% tal-GDP fl-2005 u sabiex iżżommu taħt it-3% fl-2006.L-ewwel progamm ta’ stabbiltà fil-Ġermanja, li jkopri l-perijodu bejn l-1998 u l-2002 ġie sottomess fl-4 ta’ Jannar 1999 u evalwat mill-Kunsill fil-15 ta’ Marzu 1999[3]. L-aġġornamenti ġew ippreżentati kull sena wara dik id-data. Il-Ġermanja ssottomettiet l-aktar aġġornament reċenti tal-programm ta’ stabbiltà tagħha fl-1 ta’ Diċembru 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, u ħadu in kunsiderazzjoni ir-riżultati tal-previżjonijiet tas-servizzi tal-Kummissjoni tal-ħarifa ta’ l-2004, il-kodiċi tal-kondotta[4], il-metodoloġija maqbula għall-istima tal-fatturat potenzjali u l-bilanċi aġġustati skond iċ-ċikli, ir-rakkomandazzjonijiet fil-linji ta’ gwida ekonomiċi ġenerali għall-perijodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill lill-Parlament Ewropew tas-27 ta’ Novembru 2002 dwar it-tisħiħ tal-koordinazzjoni tal-politiki tal-baġit[5]. Din l-evalwazzjoni tiggarantixxi l-eżami li ġej:-  Il-kabinett Ġermaniż adotta l-aġġornament tal-programm ta’ stabbiltà Ġermaniż fl-1 ta’ Diċembru 2004. Dan ikopri l-perijodu mill-2004 sa l-2008. Il-programm jaderixxi ġeneralment mar-rekwiżiti ta’ data tal-“Kodiċi tal-Kondotta dwar il-kontenut u l-format tal-programmi ta’ stabbiltà u konverġenza”. In-nuqqasijiet huma marbuta ma’ (i) l-informazzjoni dwar l-assunzjonijiet esterni, (ii) it-taħlit ta' data inkompatibbli (l-effetti tal-politika huma xi kultant imqabbla ma’ standards mhux magħrufa mill-qarrej, u xi kultant ma’ l-2004 bħala sena ta’ referenza); (iii) il-preżentazzjoni ta’ figuri approssimattivi għal dati ewlenin. Madanakollu, ġie innutat titjib f’termini ta’ dettalji, eż. bl-użu ta’ l-ESA 95 bħala qafas statistiku konsistenti fil-partijiet fuq ix-xenarju makro-ekonomiku u l-projjezzjonijiet tal-baġit.-  Ix-xenarju makro-ekonomiku li jservi ta' sfond għall-programm jipprevedi tkabbir relai fil-GDP ta' 1.7 % għall-2005, prattikament bl-ebda tibdil mir-rata mistennija ta' 1.8 % fl- 2004. Wara l-aġġustament fl-effetti sostanzjali tal-kalendarju, il-figuri jfissru żieda fit-tkabbir ta’ ¾ ta’ punt perċentwali fl-2005. Fl-aħħar tlett snin koperti mill-programm, it-tkabbir mistenni jibqa’ fil-livell ta’ 2 % kull sena. Skond il-kalkolazzjonijiet tas-servizzi tal-Kummissjoni li japplikaw il-metodoloġija maqbula għall-figuri tal-programm, ir-rata ta’ tkabbir reali fil-GDP ser tkun xi ftit akbar minn dik potenzjali, li hija stmata li ser tkun madwar 1½ % fil-perijodu bejn l-2004u l-2008. Il-qabża fil-fatturat madanakollu ser tibqa' negattiva sa l-2008. Għas-sena 2005, il-projjezzjonijiet tas-servizzi tal-Kummissjoni huma xi ftit anqas favorevoli minn dawk tal-programm u r-riskji ta' tnaqqis żdiedu mill-aħħar previżjoni tal-ħarifa tas-servizzi tal-Kummissjoni. Filwaqt illi l-projjezzjonijiet real tat-tkabbir fil-GDP ta’ l-aġġornament fihom element ta' riskju ta' tnaqqis għall-2005, jidhru plawżibbli għas-snin li baqa’. Madanakollu, d- deflator tal-GDP fil-previżjoni jidher illi huwa kemmxejn għoli u jimplika stima żejda tad-dħul mit-taxxi lej l-aħħar tal-perijodu tal-programm.-  Bħal fl-aġġornamenti ta’ qabel, l-istrateġija tal-baġit fit-terminu medju timmira għal bilanċ bejn ir-riformi strutturali, il-konsolidament tal-baġit u l-istabbiltà ċiklika. Il-programm jimmira sabiex inaqqas id-defiċit tal-gvern għal taħt it-3 % tal-GDP fl-2005 u sabiex jiżgura tnaqqis kontinwu fis-snin ta’ wara. Huwa previst illi d-defiċit jitnaqqas minn 3.7 % tal-GDP fl-2004 għal 2.9 % tal-GDP fl-2005, u wara dan sabiex jonqos għal ½ punt perċentwali tal-GDP kull sena sa 1½ % tal-GDP fl-2008. Xħin imqabbel mal-programm ta' qabel, l-aġġornament attwali jsegwi kważi l-istess triq ta’ aġġustamenti, għalkemm imtawwal b’sena, fuq il-bażi ta’ xenarju ta’ tkabbir daqsxejn aktar dgħajjef. Il-bilanċ primarju huwa previst illi jiċċaqaq minn defiċit ta’ ½ % tal-GDP fl-2004 għal bilanċ eċċessiv ta’ 2 % tal-GDP fl-2008. Skond is-servizzi tal-Kummissjoni ibbażati fuq il-projjezzjonijiet tal-programm u l-metodoloġija maqbula komunement, il-bilanċ aġġustat skond iċ-ċikli ser jitjieb ukoll b’0.6 ta’ punt perċentwali fl-2005, iżda b’0.3 ta’ punt perċentwali biss fl-2007 u l-2008 biex jilħaq il- -1.3% tal-GDP fl-2008. Għalhekk mhix ser tintlaħaq pożizzjoni qrib il-bilanċ sa l-aħħar tas-sena.-  Sakemm jista’ jkun possibbli li ssir evalwazzjoni fuq l-informazjoni attwali, il-miżuri mħabbra mill-awtoritajiet Ġermaniżi fl-2004 għandhom ikunu biżżejjed biex jitnaqqas id-defiċit għal 2.9% tal-GDP fl-2005, xħin imqabbel mad-defiċit previst mill-previżjoni tal-ħarifa tas-servizzi tal-Kummissjoni ta’ 3.4% f’Ottubru 2004. Madanakollu, dan huwa suġġett għal żewġ riskji ewlenin: L-ewwel, it-tkabbir jista' jkun anqas milli mistenni. It-tieni, l-ispiża fuq it-trasferimenti soċjali tista’ tkun ogħla minħabba raġunijiet li mhumiex tkabbir baxx li ma kienx previst. Apparti minn hekk, l-aktar miżura ta' darba importanti biex jitnaqqas id-defiċit hija d-deċiżjoni ta’ l-Eurostat. Fis-snin ta’ wara l-2005, is-sitwazzjoni tal-baġit tibqa’ vulnerabbli, minkejja illi d-defiċit ġenerali tal-gvern probabbli jibqa’ taħt it-3 % tal-GDP. Il-pożizzjoni tal-baġit stipulata fl-aġġornament tidher li mhix biżżejjed sabiex tiżgura li tintlaħaq il-mira fit-terminu l-medju tal-Patt ta’ Stabbiltà u Tkabbir ta’ pożizzjoni tal-baġit qrib il-bilanċ jew bilanċ eċċessiv żgħir. Minħabba t-titjib fil-bilanċ aġġustat skond iċ-ċikli lejn l-aħħar tal-perijodu tal-programm b’anqas minn 0.5 ta’ punt perċentwali, l-aġġustament previst fl-aġġornament huwa kemmxejn żgħir, minkejja l-implementazzjoni ta’ riformi strutturali kbar li probabilment inaqqsu l-ispejjeż fit-terminu l-medju. Aktar minn hekk, it-triq ta’ l-aġġustament fil-baġit tidher kemmxejn ottimistika lejn l-orizzont tal-programm, b'mod partikolari f'dak li għandu x'jaqsam ma' l-eċċessi fil-bilanċ previst fis-sistema ta' sigurtà soċjali. Aparti minn hekk, id-dħul mit-taxxa jidher li huwa stmat b’mod favorevoli mill-2006 ’il quddiem. Ta’ min jinnota wkoll illi l-miżuri ta’ darba meħuda f'Novembru 2004 biex iġibu d-defiċit taħt it-3 % tal-GDP fl-2005 idgħajfu sa ċertu punt il-pożizzjoni tal-baġit lejn l-aħħar tal-perijodu tal-programm u lil hinn. In vista ta’ din l-evalwazzjoni fuq ir-riskju wkoll, il-pożizzjoni tal-baġit fil-programm ma jidhirx illi tipprovdi marġinu ta’ sigurtà suffiċjenti kontra l-ksur tal-limitu ta’ defiċit ta’ 3 % b’ċaqlieq makro-ekonomiku normali sa' l-2008.-  Ir-relazzjoni bejn id-dejn u l-GDP mistenni jibqa’ fuq isThe debt-to-GDP ratio is projected to remain above 60 % tal-GDP tul il-perijodu kopert mill-programm. Wara li żdied b’6 punti perċentwali bejn l-2001 u l-2004 sa 65½ % tal-GDP, mistenni jaqa’ għal 65 % tal-GDP sa l-2008. It-tendenza prevista tad-dejn hija suġġetta għall-istess riskji bħar-relazzjoni tad-defiċit: kull problema f’din ta’ l-aħħar tittardja it-tnaqqis tar-relazzjoni tad-dejn sa mill-2007.-  L-aġġornament jeżamina r-riformi strutturali importanti implementati fis-suq tax-xogħol bħala parti mill-pakkett ta’ l-“Aġenda 2010”, u fis-sistemi tal-pensjonijiet pubbliċi u tas-sistemi tal-kura tas-saħħa. Dawn ir-riformi huma r-raġuni ewlenija għat-tnaqqis fit-trasferimenti monetarji bi 2 % tal-GDP u tal-konsum finali tal-gvern b’1½ punti perċentwali bejn l-2004 u l-2008. Fl-2005, qed tiddaħħal sekma ta’ benefiċċji soċjali ġdida, li ssaħħaħ l-inċentivi għan-nies qiegħda sabiex ifittxu xogħol filwaqt illi ma titneħħiex l- unemployment trap għal xogħol bi dħul baxx mis-sistema ta’ benefiċċji fuq it-taxxa. Is-sostenibbiltà tas-sistema ta’ pensjonijiet pubbliċi ġiet imsaħħa billi ġew marbuta l-pensjonijiet u r-rata ta’ kontribuzzjoni lejn l-iżvilupp demografiku. Ġew parzjalment imsaħħa l-inċentivi għal irtirar aktar tard u l-portabilità ta’ l-iskemi supplementary tal-pensjoni ġiet imtejba. Ir-riformi fis-settur tas-saħħa wasslu għal tnaqqis sostanzjali fl-ispiża fl-2004. Madanakollu, dawn ser iservu biss biex iżommu parzjalment il-pressjonijiet future fuq l-ispiża.-  Il-Ġermanja tidher illi hija f'pożizzjoni relattivament vantaġġjuża fir-rigward tas-sostenibbiltà fit-tul tal-finanzi pubbliċi, li tagħhom l-ispiża fuq il-baġit ta’ popolazzjoni dejjem tixjieħ hija element importanti. Madanakollu, is-sostenibbiltà fit-tul iddur madwar il-kisba tal-konsolidament fil-baġi ippjanat fit-terminu l-medju. Ir-riformi strutturali li diġà saru liġu u b’mod partikolari r-riforma fil-pensjonijiet probabilment tnaqqas l-impatt fuq il-baġit tal-popolazzjoni li qed tixjieħ. Madanakollu, dan l-effett fuq il-baġit tar-riformi li għaddejjin huwa inċert, u l-aġġornament jikkonċedi illi hemm bżonn ta' miżuri ulterjuri sabiex jitrażżnu, prinċipalment l-ispejjeż marbuta mas-saħħa.-  Kollox fuq kollox, il-politiki ekonomiċi msemmija fl-aġornament ta’ l-2004 huma parzjalment consistenti mal-linji ta’ gwida ġenerali speċifiċi għal kull pajjiż fil-qasam tal-finanzi pubbliċi. B’mod partikolari, ma sar l-ebda tnaqqis tad-defiċit aġġustat skond iċ-ċikli fl-2004. L-aġġustament ippjanat fit-terminu l-medju fil-bilanċ aġġustat skond iċ-ċikli mill-2007 ’il quddiem huwa taħt in-½ punt perċentwali tal-GDP u, aktar minn hekk, huwa suġġett għal riskji. Dan mhux ser iwassal għal pożizzjoni fil-baġit qrib il-bilanċ tul il-perijodu kopert mill-programm. Dan minkejja l-fatt illi l-Ġermanja implementat riformi strutturali importanti, prinċipalment fis-suq tax-xogħol u s-sitemi tal-pensjonijiet, li jpoġġu l-pajjiż f’pożizzjoni aħjar sabiex tiffaċċja l-konsegwenzi ta’ popolazzjoni li qed tixjieħ. Jibqa’ kruċjali għall-Ġermanja li jirnexxielha timxi lejn toroq ta’ tkabbir attwali u u potenzjali akbar billi ċċaqlaq ir-riservi ta’ ħaddiema li mhux qed jintużaw biżżejjed.-  In vista ta’ l-eżami ta' hawn fuq, ikun xieraq illi l-Ġermanja (i) tagħmel dak kollu meħtieġ sabiex tiżgura l-korrezzjoni tad-defiċit eċċessiv fl-2005; (ii) timplementa l-aġġustamenti fil-baġit fis-snin ta’ wara l-2005 li jippermettulha tikseb pożizzjoni ta’ baġit qrib il-bilanċ sa l-aħħar tal-perijodu tal-programm; u (iii) tkompli bir-riformi strutturali sabiex ittejjeb is-sostenibbiltà fit-tul tal-finanzi pubbliċi, b'mod partikolari f'dak li għandu x'jaqsam mas-sistema tal-kura tas-saħħa.* * *Fuq dan l-eżami, il-Kummissjoni adottat ir-rakkomandazzjoni mehmuża għal Opinjoni tal-Kunsill dwar il-programm aġġornat ta’ stabbiltà tal-Ġermanja u qed tibgħata lill-Kunsill.Rakkomandazzjoni għalOPINJONI TAL-KUNSILLskond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 dwar il-programm aġġornat ta’ stabbiltà tal-Ġermanja 2004-2008IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politiċi ekonomiċi[6], u b’mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta l-Kumitat Ekonomiku u Finanzjarju,TA DIN L-OPINJONI:1.  Fis-[17 ta’ Frar 2005] il-Kunsill eżamina il-programm aġġornat ta’ stabbiltà tal-Ġermanja, li jkopri l-perijodu 2004 sa l-2008. Il-programm largament jaqbel mar-rekwiżiti ta’ data tal-“kodiċi tal-kondotta dwar il-kontenut u l-format tal-programi ta’ stabbiltà u konverġenza”. Il-programm ma jinkludix ċerti varjabbli ta’ bil-fors u oħrajn fakultattivi. Għaldaqstant il-Ġermanja hija mistiedna sabiex tikseb il-konformità mar-rekwiżiti tad-data.2.  Ix-xenarju makro-ekonomiku li jservi ta' sfond għall-programm jipprevedi tkabbir relai fil-GDP ta' 1.7 % għall-2005, prattikament bl-ebda tibdil mir-rata mistennija ta' 1.8 % fl- 2004. Wara l-aġġustament fl-effetti sostanzjali tal-kalendarju, il-figuri jfissru żieda fit-tkabbir ta’ ¾ ta’ punt perċentwali fl-2005. Fl-aħħar tlett snin koperti mill-programm, it-tkabbir mistenni jibqa’ fil-livell ta’ 2 % kull sena. Mill-perspettiva attwali, dan ix-xenarju jidher plawżibbli, minkejja li l-previżjoni ta' tkabbir għall-2005 tidher kemmxejn favorevoli. Il-projjezzjonijiet tal-programm dwar l-inflazzjoni huma meqjusa li huma għoljin.3.  Fil-21 ta’ Jannar 2003, il-Kunsill iddeċieda illi kien hemm defiċit eċċessiv fil-Ġermanja. Fl-istess waqt, il-Kunsill irrakkomanda lill-Ġermanja sabiex iġġib is-sitwazzjoni ta’ defiċit eċċessiv fit-tmiem sa mhux aktar tard mill-aħħar ta’ l-2004. Wara d-deċiżjonijiet tal-Kunsill tal-25 ta’ Novembru 2003 u d-deċiżjoni tal-Qorti Ewropea tal-Ġustizzja tat-13 ta’ Lulju 2004, il-Kummissjoni, fil-Komunikazzjoni tagħha ta' l-14 ta' Diċembru 2004[7], indirizzata lill-Kunsill, ikkonkludiet illi l-2005 għandha tkun meqjusa bħala l-iskadenza relevanti għall-korrezzjoni tad-defiċit eċċessiv peress . Il-Kummissjoni kkonkludiet ukoll illi l-azzjoni li ttieħdet mill-Ġermanja dehret ġeneralment konsistenti mal-korrezzjoni tad-defiċit eċċessiv sa l-2005 u li ma kien hemm bżonn l-ebda pass ulterjuri f'dak l-istadju skond il-proċedura ta' defiċit eċċessiv peress illi l-konklużjonijiet tal-Kunsill ta’ Novembru 2003 pproduċew effett legali sakemm dawn jiġu annullati mill-Qorti. In linja ma' din il-KOmunikazzjoni il-mira primarja ta' l-istrateġija tal-baġit tal-programm hija li d-defiċit jitnaqqas taħt it-3% tal-GDP sa l-2005. Il-programm jimmira wkoll għal tnaqqis kontinwu fid-defiċit ġenerali tal-gvern fis-snin ta’ wara. Id-defiċit huwa previst illi jonqos kostantement b’ ½ punt perċentwali tal-GDP kull sena mill-2005 biex jilħaq livell approssimattiv ta’ 1½ % tal-GDP fl-2008. Skond il-kalkoli tal-Kummissjoni ibbażati fuq il-projjezzjonijiet tal-programm u l-metodoloġija maqbula komunement, id-defiċit aġġustat ċiklikament ser jonqos bi ftit anqas minn ½ punt perċentwali mill-2005, sa madwar 1 % tal-GDP fl-2008. Bħal fl-aġġornamenti preċedenti, l-istrateġija fit-terminu l-medju hija mmirata għal bilanċ ta' riformi strutturali, il-konsolidament u stabbiltà ċiklika fil-baġit.4.  Skond l–informazzjoni attwali, il-miżuri mħabbra mill-awtoritajiet Ġermaniżi fl-2004 għandhom ikunu biżżejjed biex jitnaqqas id-defiċit għal 2.9% tal-GDP fl-2005, xħin imqabbel mad-defiċit previst mill-previżjoni tal-ħarifa tas-servizzi tal-Kummissjoni ta’ 3.4% f’Ottubru 2004. Is-sitwazzjoni tal-baġit għadha vulnerabbli. Il-korrezzjoni tad-defiċit eċċessiv titlob implementazzjoni sħiħa tal-miżuri kollha, u ta’ miżuri addizzjonali f’każ ta’ żviluppi negattivi li jistgħu jippreġudikaw il-mira ta’ defiċit taħt it-3 % tal-GDP fl-2005. Fis-snin ta’ wara l-2005, ir-riżultat tal-baġit jista' jkun agħar minn dak previst fil-programm, minkejja li d-defiċit ġenerali tal-gvern probabilment jibqa’ taħt it-3 % tal-GDP. In vista tat-titjib fil-bilanċ aġġustat skond iċ-ċikli lejn l-aħħar tal-perijodu tal-program b’anqas minn 0.5 ta’ punt perċentwali, l-aġġustament previst fl-aġġornament huwa żgħir, minkejja l-implementazzjoni ta’ riformi strutturali kbar li ser inaqqsu l-ispejjeż fit-terminu medju. Aktar minn hekk, it-triq ta’ l-aġġustament fil-baġit tidher kemmxejn ottimistika lejn l-orizzont tal-programm. Apparti minn hekk, il-miżuri ta’ darba meħuda f'Novembru 2004 biex iġibu d-defiċit taħt it-3 % tal-GDP fl-2005 idgħajfu sa ċertu punt il-pożizzjoni tal-baġit lejn l-aħħar tal-perijodu tal-programm u lil hinn.5.  In vista ta’ din l-evalwazzjoni fuq ir-riskju wkoll, il-pożizzjoni tal-baġit fil-programm ma jidhirx illi tipprovdi marġinu ta’ sigurtà suffiċjenti kontra l-ksur tal-limitu ta’ defiċit ta’ 3 % b’ċaqlieq makro-ekonomiku normali sa' l-2008; u lanqas ma hu biżżejjed sabiex tiżgura li l-mira fit-terminu medju tal-Patt ta’ Stabbiltà u Tkabbir ta’ pożizzjoni tal-baġit qrib il-bilanċ tinkiseb fil-perijodu tal-programm.6.  Ir-relazzjoni tad-dejn huwa stmat li laħaq il-65½ % tal-GDP fl-2004, aktar mill-valur ta’ referenza tat-Trattat ta’ 60 % tal-GDP. Il-programm jipprovdi li r-relazzjon ta’ dejn tiżdied għal 66 % fl-2005 u fl-2006 u tonqos mill-2007 ‘il quddiem għal 65 % tal-GDP fl-2008. Madanakollu l-evoluzzjoni tar-relazzjoni tad-dejn probabilment hija anqas minn kif prevista, xħin wieħed iqis ir-riskji fil-miri tal-baġit imsemmija hawn fuq.7.  Il-Ġermanja tidher illi hija f'pożizzjoni relattivament vantaġġjuża fir-rigward tas-sostenibbiltà fit-tul tal-finanzi pubbliċi, li tagħhom l-ispiża fuq il-baġit ta’ popolazzjoni dejjem tixjieħ hija element importanti. Madanakollu, is-sostenibbiltà fit-tul iddur madwar il-kisba tal-konsolidament fil-baġi ippjanat fit-terminu l-medju. Ir-riformi strutturali li diġà saru liġu u b’mod partikolari r-riforma fil-pensjonijiet probabilment tnaqqas l-impatt fuq il-baġit tal-popolazzjoni li qed tixjieħ. Madanakollu, dan l-effett fuq il-baġit tar-riformi li għaddejjin huwa inċert, u l-aġġornament jikkonċedi illi hemm bżonn ta' miżuri ulterjuri sabiex jitrażżnu, prinċipalment l-ispejjeż marbuta mas-saħħa.8.  Kollox fuq kollox, il-politiki ekonomiċi msemmija fl-aġornament ta’ l-2004 huma parzjalment consistenti mal-linji ta’ gwida ġenerali speċifiċi għal kull pajjiż fil-qasam tal-finanzi pubbliċi. B’mod partikolari, ma sar l-ebda tnaqqis tad-defiċit aġġustat skond iċ-ċikli fl-2004. L-aġġustament ippjanat fit-terminu l-medju fil-bilanċ aġġustat skond iċ-ċikli mill-2007 ’il quddiem huwa taħt in-½ punt perċentwali tal-GDP u, aktar minn hekk, huwa suġġett għal riskji. Dan mhux ser iwassal għal pożizzjoni fil-baġit qrib il-bilanċ tul il-perijodu kopert mill-programm. Dan minkejja l-fatt illi l-Ġermanja implementat riformi strutturali importanti, prinċipalment fis-suq tax-xogħol u s-sitemi tal-pensjonijiet, li jpoġġu l-pajjiż f’pożizzjoni aħjar sabiex tiffaċċja l-konsegwenzi ta’ popolazzjoni li qed tixjieħ. Jibqa’ kruċjali għall-Ġermanja li jirnexxielha timxi lejn toroq ta’ tkabbir attwali u u potenzjali akbar billi ċċaqlaq ir-riservi ta’ ħaddiema li mhux qed jintużaw biżżejjed.* * *In vista ta’ l-eżami ta’ hawn fuq, il-Kunsill huwa ta’ l-opinjoni li l-Ġermanja għandha:(i) tagħmel dak kollu li huwa meħtieġ sabiex tiżgura l-korrezzjoni tad-defiċit eċċessiv fl-2005;(ii) timplementa l-aġġustamenti fil-baġit fis-snin ta’ wara l-2005 li jippermettu pożizzjoni fil-baġit qrib il-bilanċ sa l-aħħar tal-perijodu tal-programm; u(iii) tkompli bir-riformi strutturali sabiex ittejjeb ulterjorment is-sostenibbiltà fit-tul tal-finanzi pubbliċi b'mod partikolari fir-rigward tas-sistema tas-saħħa.Tabella: Tqabbil ta' projjezzjonijiet makro-ekonomiċi u tal-baġit ewlenin.2004 | 2005 | 2006 | 2007 | 2008 |GDP Reali (% change) | SP Diċ 2004 | 1.8 | 1.7 | 1 ¾ | 2 | 2 |COM Ott 2004 | 1.9 | 1.5 | 1.7 | -- | -- |SP Jan 2004 | 1.7 | 2 ¼ | 2 ¼ | 2 ¼ | -- |Inflazzjoni HICP (%) | SP Diċ 2004 | -- | -- | -- | -- | -- |COM Ott 2004 | 1.7 | 1.3 | 1.1 | -- | -- |SP Jan 2004 | -- | -- | -- | -- | -- |Bilanċ ġenerali tal-gvern (% of GDP) | SP Diċ 2004 | -3 ¾ | -2.9 | -2 ½ | -2 | -1 ½ |COM Ott 2004 | -3.9 | -2.9 | -2.6 | -- | -- |SP Jan 2004 | -3 ¼ | -2 ½ | -2 | -1 ½ | -- |Bilanċ primarju (% of GDP) | SP Diċ 2004 | - ½ | 0 | ½ | 1 ½ | 2 |COM Ott 2004 | -0.8 | 0.2 | 0.5 | -- | -- |SP Jan 2004 | - ¼ | ½ | 1 | 1 ½ | -- |Bilanċ aġġustat skond iċ-ċikli (% of GDP) | SP Diċ 20041 | -3.0 | -2.4 | -1.9 | -1.6 | -1.3 |COM Ott 2004 | -3.4 | -2.4 | -2.1 | -- | -- |SP Jan 20041 | -2.5 | -2.1 | -1.6 | -1.4 | -- |Dejn gross tal-gvern (% of GDP) | SP Diċ 2004 | 65 ½ | 66 | 66 | 65 ½ | 65 |COM Ott 2004 | 65.9 | 66.7 | 67.1 | -- | -- |SP Jan 2004 | 65 | 65 ½ | 65 ½ | 65 | -- |Nota: 1Servizzi tal-Kummissjoni fuq il-bażi ta’ l-informazzjoni fil-programm. Sorsi: Programm ta’ Stabbiltà (SP); Servizzi tal-Kummissjoni previżjonijiet ekonomiiċ ital-ħarifa 2004 (COM) aġġustat sabiex tinkludi l-pakkett addizzjonali tal-baġit aġġustat sabiex jinkludi l-pakkett ippreżentat f’Novembru, cf: Komunikazzjoni mill-Kummissjoni lill-Kunsill: “Is-sitwazzjoni tal-Ġermanja u Franza in relazzjoni ma’ l-obbligi tagħhom skond il-proċedura ta’ defiċit eċċessiv tal-baġit wara sentenza tal-Qorti tal-Ġustizzja”, 14 ta’ Diċembru 2004, COM(2004) 813; Kalkolazzjonijiet tas-servizzi tal-Kummissjoni. |[1] ĠU L 209, 2.8.1997. Id-dokumenti kollha msemmija f’dan it-test jinstabu fuq is-sit li ġej: http://europa.eu.int/comm/economy_finance/about/activities/sgp/main_en.htm.[2] Dokument COM(2004) 813 ta’ l-14.12.2004.[3] ĠU C124, 5.5.1999[4] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta’ stabbiltà u konverġenza, maqbul mill-Kunsill ECOFIN fl-10.7.2001.[5] COM(2002) 668, 27.11.2002.[6] ĠU L 209, 2.8.1997. Id-dokumenti kollha msemmija f’dan it-test jistgħu jinsabu fuq il-website li ġejja:http://europa.eu.int/comm/economy_finance/about/activities/sgp/main_en.htm.[7] Dokument COM(2004) 813 ta’ l-14.12.2004.


title: Rakkomandazzjoni tal-Kunsill tal- 10 ta’ Lulju 2012 dwar il-Programm Nazzjonali ta’ Riforma għall-2012 tal-Bulgarija u li tagħti l-opinjoni tal-Kunsill dwar il-Programm ta’ Konverġenza tal-Bulgarija, 2012-2015

text:
               24.7.2012

               MT

               Il-Ġurnal Uffiċjali tal-Unjoni Ewropea

               C 219/9

         RAKKOMANDAZZJONI TAL-KUNSILL
   tal-10 ta’ Lulju 2012
   dwar il-Programm Nazzjonali ta’ Riforma għall-2012 tal-Bulgarija u li tagħti l-opinjoni tal-Kunsill dwar il-Programm ta’ Konverġenza tal-Bulgarija, 2012-2015
   2012/C 219/03
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 121(2) u 148(4) tiegħu,
   Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet ta’ baġit u s-sorveljanza u l-koordinazzjoni ta’ politika ekonomika (1), u partikolarment l-Artikolu 9(2) tiegħu,
   Wara li kkunsidra r-Regolament (UE) Nru 1176/2011 tal-Parlament Ewropew u tal-Kunsill tas-16 ta’ Novembru 2011 dwar il-prevenzjoni u l-korrezzjoni tal-iżbilanċi makroekonomiċi (2), u b’mod partikolari l-Artikolu 6(1) tiegħu,
   Wara li kkunsidra r-rakkomandazzjoni tal-Kummissjoni Ewropea,
   Wara li kkunsidra l-konklużjonijiet tal-Kunsill Ewropew,
   Wara li kkunsidra l-opinjoni tal-Kumitat għall-Impjiegi,
   Wara li kkonsulta l-Kumitat Ekonomiku u Finanzjarju,
   Billi:

               (1)

               Fis-26 ta’ Marzu 2010, il-Kunsill Ewropew qabel mal-proposta tal-Kummissjoni li tiġi varata strateġija ġdida għall-impjiegi u t-tkabbir, Ewropa 2020, imsejsa fuq koordinazzjoni msaħħa ta’ politika ekonomika, li tiffoka fuq l-oqsma ewlenin fejn hija meħtieġa azzjoni biex tingħata spinta lill-potenzjal tal-Ewropa għat-tkabbir sostenibbli u l-kompetittività.

               (2)

               Fit-13 ta’ Lulju 2010, il-Kunsill adotta rakkomandazzjoni dwar il-linji gwida ġenerali għal-linji politiċi dwar l-ekonomija tal-Istati Membri u l-Unjoni (mill-2010 sal-2014) u fil-21 ta’ Ottubru 2010 adotta deċiżjoni dwar linji gwida għal-linji politiċi tal-Istati Membri dwar l-impjiegi (3), li flimkien jagħmlu l-“linji gwida integrati”. L-Istati Membri ġew mistiedna jqisu l-linji gwida integrati fil-linji ta’ politika nazzjonali tagħhom dwar l-ekonomija u l-impjiegi.

               (3)

               Fit-12 ta’ Lulju 2011, il-Kunsill adotta rakkomandazzjoni (4) dwar il-Programm Nazzjonali ta’ Riforma tal-Bulgarija għall-2011 u ta l-opinjoni tiegħu dwar il-Programm ta’ Konverġenza aġġornat tal-Bulgarija għall-perijodu bejn l-2011 u l-2014.

               (4)

               Fit-23 ta’ Novembru 2011, il-Kummissjoni adottat it-tieni Stħarriġ Annwali dwar it-Tkabbir, li kien il-bidu tat-tieni semestru Ewropew ta’ koordinazzjoni integrata u ex ante ta’ linji politiċi, li huwa msejjes fuq l-istrateġija Ewropa 2020. Fl-14 ta’ Frar 2012, abbażi tar-Regolament (UE) Nru 1176/2011, il-Kummissjoni adottat ir-Rapport dwar il-Mekkaniżmu ta’ Twissija, fejn identifikat lill-Bulgarija bħala wieħed mill-Istati Membri li fil-konfront tagħhom issir reviżjoni fil-fond.

               (5)

               Fl-1 ta’ Diċembru 2011, il-Kunsill adotta konklużjonijiet fejn talab lill-Kumitat tal-Protezzjoni Soċjali, f’kooperazzjoni mal-Kumitat tal-Impjiegi u Kumitati oħrajn, biex jippreżenta l-fehmiet tiegħu dwar l-azzjonijiet rakkomandati fiċ-ċiklu tal-politika tal-Ewropa 2020. Dawn il-fehmiet jagħmlu parti mill-opinjoni tal-Kumitat tal-Impjiegi.

               (6)

               Il-Parlament Ewropew kien debitament involut fis-Simestru Ewropew, b’konformità mar-Regolament (KE) Nru 1466/97, u, fil-15 ta’ Frar 2012, adotta riżoluzzjoni dwar aspetti soċjali u tal-impjieg fl-Istħarriġ Annwali dwar it-Tkabbir tal-2012 u riżoluzzjoni dwar il-kontribut għall-Istħarriġ Annwali dwar it-Tkabbir għall-2012.

               (7)

               Fit-2 ta’ Marzu 2012, il-Kunsill Ewropew approva l-prijoritajiet sabiex ikunu żgurati l-istabbiltà finanzjarja, il-konsolidazzjoni fiskali u l-azzjoni li trawwem it-tkabbir (f’konformità mal-konklużjonijiet tal-Kunsill tad-9 ta’ Diċembru 2011 u b’żieda mal-Istħarriġ Annwali tal-Kummissjoni dwar it-Tkabbir 2012). Huwa enfasizza l-ħtieġa li ssir konsolidazzjoni fiskali differenzjata u li tkun favorevoli għat-tkabbir, biex jiġu rkuprati l-kondizzjonijiet normali ta’ self lill-ekonomija, għall-promozzjoni tat-tkabbir u l-kompetittività, għall-indirizzar tal-qgħad u l-konsegwenzi soċjali tal-kriżi, u għall-immodernizzar tal-amministrazzjoni pubblika.

               (8)

               Fit-2 ta’ Marzu 2012, il-Kunsill Ewropew stieden ukoll lill-Istati Membri parteċipanti fil-Patt Euro Plus biex jippreżentaw l-impenji tagħhom fil-ħin biex jiġu inklużi fil-Programmi ta’ Stabbiltà jew Konverġenza tagħhom u fil-Programmi Nazzjonali ta’ Riforma tagħhom.

               (9)

               Fit-12 ta’ April 2012, il-Bulgarija ressqet il-Programm ta’ Konverġenza tagħha li jkopri l-perijodu bejn l-2012 u l-2015 u l-Programm Nazzjonali ta’ Riforma tagħha għall-2012. Sabiex jitqiesu l-konnessjonijiet bejniethom, iż-żewġ Programmi ġew ivvalutati fl-istess waqt. Il-Kummissjoni vvalutat ukoll, permezz ta’ reviżjoni fil-fond taħt l-Artikolu 5 tar-Regolament (UE) Nru 1176/2011, jekk il-Bulgarija hijiex milquta minn żbilanċi makroekonomiċi. Il-Kummissjoni kkonkludiet fir-reviżjoni fil-fond tagħha li l-Bulgarija għandha żbilanċ makroekonomiku intern, għalkemm mhux wieħed eċċessiv.

               (10)

               Skont l-ewwel notifika li bagħtet il-Bulgarija fl-2012 rigward iċ-ċifri tad-defiċit u tad-dejn għas-snin bejn l-2008 u l-2011 għall-applikazzjoni tal-proċedura dwar żbilanċ eċċessiv (il-PŻE), fl-2011 id-defiċit tal-amministrazzjoni pubblika kien taħt it-3 % tal-valur referenzjali tal-PDG li jagħti t-Trattat. Barra minn hekk, it-tbassir li l-Kummissjoni għamlet fir-Rebbiegħa 2012 jipprevedi li d-dejn tal-amministrazzjoni pubblika se jibqa’ taħt il-valur referenzjarju tat-Trattat u li se jibqa’ jiċkien matul il-perijodu mbassar. Kaġun ta’ dan, u skont id-dispożizzjonijiet tal-Patt ta’ Stabbiltà u Tkabbir, fit-30 ta’ Mejju 2012 il-Kummissjoni adottat rakkomandazzjoni għal deċiżjoni tal-Kunsill li tirrevoka d-deċiżjoni (5) dwar l-eżistenza ta’ defiċit eċċessiv skont l-Artikolu 126(12) tat-Trattat.

               (11)

               Abbażi tal-valutazzjoni tal-Programm ta’ Konverġenza tal-2012 skont ir-Regolament (KE) Nru 1466/97, il-Kunsill huwa tal-fehma li b’paragun mal-previżjoni tas-servizzi tal-Kummissjoni għar-rebbiegħa tal-2012, ix-xenarju makroekonomiku sottostanti għall-projezzjonijiet baġitarji fil-Programm ta’ Konverġenza huwa ottimist għall-perijodu 2012-2013. F’dak il-perijodu, it-tkabbir annwali huwa mistenni jilħaq il-1,4 % fl-2012 u t-2,5 % fl-2013. Il-previżjoni tas-servizzi tal-Kummissjoni għar-rebbiegħa tal-2012 tipprevedi tkabbir ta’ 0,5 % fil-PDG fl-2012 u ta’ 1,9 % fl-2013. Wara l-korrezzjoni tad-defiċit eċċessiv fl-2011, l-objettiv tal-istrateġija baġetarja li huwa deskritt fil-programm huwa li sa tmiem il-perijodu tal-programm il-pajjiż jasal għal pożizzjoni baġetarja li tkun qrib il-bilanċ, f’termini kemm tal-bilanċ tal-baġit strutturali kif ukoll nominali. L-objettiv baġitarju tat-terminu medju (OTM), kif definit f’termini strutturali, ġie rrivedut b’mod marġinali minn defiċit ta’ 0,6 % tal-PDG għal defiċit ta’ 0,5 % tal-PDG. L-OTM il-ġdid jirrifletti b’mod adegwat ir-rekwiżiti tal-Patt ta’ Stabbiltà u Tkabbir. Fuq il-bażi tal-bilanċ baġitarju strutturali (rikalkulat) (6), il-Bulgarija tippjana li tilħaq l-OTM tagħha matul il-perijodu tal-Programm ta’ Konverġenza.
               Fil-perijodu bejn l-2012 u l-2014, ir-rata tat-tkabbir tan-nefqa tal-gvern, meta wieħed iqis il-miżuri diskrezzjonali b’rabta mad-dħul, tkun tirrispetta l-valur referenzjarju li jagħti l-Patt ta’ Stabbiltà u Tkabbir fir-rigward tan-nefqa, iżda ma jikkonformax miegħu fl-2015. Il-konsolidazzjoni fiskali ppjanata tiffaċċa għadd ta’ riskji minħabba (i) inqas dħul fl-isfond tax-xenarju makroekonomiku ottimist kif ukoll tal-istruttura sottostanti għat-tkabbir ekonomiku li qed tiġġenera inqas dħul mit-taxxi u (ii) l-ineffiċjenzi fis-settur pubbliku, partikolarment fir-rigward tal-arretrati fis-servizzi tas-saħħa, li jistgħu jwasslu għal pressjonijiet konsiderevoli fuq in-nefqa. Il-proporzjon tad-dejn huwa taħt is-60 % tal-PDG u, skont il-Programm ta’ Konverġenza, huwa mistenni jilħaq l-ogħla punt ta’ kważi 20 % tal-PDG fl-2012, u mbagħad jiċkien matul il-perijodu tal-programm. Hemm spazju konsiderevoli għal titjib fl-infurzar tat-taxxa u jekk isir titjib f’dan il-qasam il-Bulgarija tkun tiflaħ tagħti aktar sostenn għal infiq li jixpruna t-tkabbir. Ġie adottat rekwiżit li d-defiċit tal-baġit jinżamm taħt it-2 % u li n-nefqa tal-gvern ma taqbiżx l-40 % tal-PDG fil-forma ta’ modifika għal-Liġi Baġitarja Organika, u b’hekk issaħħet in-natura vinkolanti tal-qafas fiskali u tjiebet il-prevedibbiltà tal-ippjanar baġitarju. Madanakollu, għad baqa’ diversi sfidi fir-rigward tat-titijib ulterjuri tal-kontenuti tal-qafas baġitarju fuq terminu medju u t-tisħiħ tar-rappurtar fuq il-bażi tad-dovuti anke permezz tat-titjib tal-kwalità u l-puntwalità tar-rappurtar minn intrapriżi li huma proprjetà tal-Istat u gvernijiet subnazzjonali.

               (12)

               Il-Gvern għamel progress konsiderevoli fir-rigward ta’ xi wħud mill-miżuri għar-riforma tal-pensjonijiet inklużi dawk dwar l-età tal-pensjoni kemm għall-irġiel kif ukoll għan-nisa u dwar it-tul tas-servizz għall-impjegati tal-armata u tas-settur tal-pulizija. Madanakollu, għad hemm l-isfida importanti li jiġu indirizzati, fuq medda medja ta’ żmien, in-nuqqasijiet fl-adegwatezza tal-għoti tal-pensjonijiet. Il-bidliet ma jipprevedux passi biex l-età statutarja tal-irtirar issir l-istess għall-irġiel u għan-nisa. Lanqas ma jnaqqsu b’mod effikaċi l-possibbiltajiet tal-impjegati biex jirtiraw kmieni. Sfida ewlenija tibqa’ l-inklużjoni ta’ dawk li ma jħallsux kontribuzzjonijiet, kif ukoll l-issikkar tal-kontrolli u tal-kriterji għall-allokazzjoni tal-pensjonijiet tal-invalidità.

               (13)

               Il-Bulgarija għandha l-ogħla rata fl-Unjoni ta’ nies li jinsabu fir-riskju ta’ privazzjoni materjali serja, u l-aktar li huma milqutin huma x-xjuħ u t-tfal. Jeħtieġ li jittieħdu miżuri komprensivi. Il-prijorità għandha tingħata lill-ħidma biex it-trasferimenti soċjali jsiru aktar effettivi. Mir-Roma kollha li huma attivi ekonomikament, nofshom biss għandhom xogħol. L-Istrateġija Nazzjonali għall-Integrazzjoni tar-Roma, li ġiet adottata dan l-aħħar, għandha l-għan li tkisser diversi barrieri iżda biex tkun tista’ titħaddem fil-perijodu bejn l-2012 u l-2020 għad trid tiġi sostnuta minn pjan iddettaljat ta’ azzjoni.

               (14)

               Il-kriżi kellha impatt partikolarment qawwi fuq il-ħaddiema bi ftit kompetenzi (li jirrappreżentaw l-akbar grupp fost dawk qiegħda) u għolliet b’mod sinifikanti l-qgħad fost iż-żgħażagħ. Barra minn hekk, mill-2009 ’l hawn, iż-żieda fil-qgħad fit-tul kienet sinifikattivament iktar mgħaġġla minn dik tal-bqija tal-Unjoni u dan jirrifletti prinċipalment żieda fin-nuqqas ta’ tlaqqigħ tal-ħiliet u tal-ġeografija, minħabba li t-tnaqqis tal-postijiet tax-xogħol kien ikkonċentrat fis-segment ta’ dawk bi ftit kompetenzi. Jeħtieġ li ssir reviżjoni tas-sistema li tiffissal-livelli minimi għall-kontribuzzjonijiet tas-sigurtà soċjali, sabiex jitnaqqas ix-xogħol bla ktieb u jiġi żgurat li dawk bi ftit kompetenzi ma jiġux esklużi mis-suq tax-xogħol. Il-miżuri li ħa l-Gvern biex jiffriża n-nefqa tal-pagi tas-settur pubbliku għall-perijodu bejn l-2010 u l-2012 kienu rispons rilevanti u adegwat, li jikkontribwixxu wkoll biex l-ispejjeż tax-xogħol jinġiebu eqreb lejn il-livelli tal-produttività. Ġiet varata inizjattiva nazzjonalibiex l-integrazzjoni taż-żgħażagħ fis-suq tax-xogħol tiġi indirizzata b’mod komprensiv. Is-servizzi pubbliċi tax-xogħol għad għandhom kwalità pjuttost baxxa u jeħtieġ li t-taħriġ tal-membri tal-persunal jiġi intensifikat, b’mod partikolari fir-rigward tal-“medjaturi tar-Roma”. Jeħtieġ li jittieħdu miżuri oħrajn sabiex jitjiebu s-servizzi li għandhom x’jaqsmu mal-attivazzjoni, mat-tfittix għax-xogħol, mat-tlaqqigħ, mat-taħriġ mill-ġdid u mas-servizzi individwalizzati għal dawk li għandhom ftit kompetenzi.

               (15)

               Il-Bulgarija għandha l-ogħla proporzjon fl-Unjoni ta’ studenti b’kapaċità baxxa għall-qari u għall-matematika u x-xjenza (skont il-Programm għall-Evalwazzjoni Internazzjonali ta’ Studenti tal-OECD (“PISA”) 2009), u dan jindika l-eżistenza ta’ xkiel strutturali konsiderevoli għall-iżgurar ta’ edukazzjoni ta’ kwalità. Ir-riżultati edukattivi baxxi huma marbutin mal-livelli baxxi ta’ aċċess għall-edukazzjoni li għandhom il-gruppi żvantaġġati, b’mod partikolari l-popolazzjoni tar-Roma, mal-fatt li l-iskejjel m’għandhomx biżżejjed awtonomija, man-nuqqas ta’ inċentivi biex l-individwu jikseb riżultati aqwa, mal-inadegwatezza tas-sistema nazzjonali tal-valutazzjoni, u mal-fatt li mhemmx biżżejjed responsabbilizzazzjoni. Fl-edukazzjoni superjuri, il-progress għadu limitat ħafna, anki jekk dan l-aħħar saru xi sforzi li jippromettu. Jeħtieġ li l-modifiki li huma ppjanati għal-Att dwar l-Edukazzjoni Superjuri jiġu implimentati bħala prijorità ewlenija għat-tkabbir ekonomiku u li magħhom ikun hemm ukoll governanza adegwata, investiment u determinazzjoni politika.

               (16)

               Il-Bulgarija għandha livell baxx ta’ investimenti fir-riċerka u l-innovazzjoni (R&I). Jeħtieġ li jiżdied l-investiment fir-R&I sabiex tintlaħaq il-mira nazzjonali ta’ 1,5 % tal-PDG sal-2020 u għandha tiġi elaborata strateġija adegwata għall-innovazzjoni. L-amministrazzjoni tar-riċerka u tal-innovazzjoni fil-Bulgarija hija fframmentata. Jeħtieġ li l-Bulgarija ssaħħaħ lill-universitajiet tagħha u tiżviluppa strateġija sabiex tinvolvi lill-istituzzjonijiet edukattivi superjuri f’attivitajiet favur l-innovazzjoni. Għad iridu jiġu żviluppati oqfsa li jinkoraġġixxu l-kollaborazzjoni bejn l-universitajiet u s-settur privat, u jeħtieġ li l-finanzjament jiġi allokat b’manjiera kompetittiva, imsejsa fuq il-merti u trasparenti. Għad hemm xi ostakoli għall-kumpanniji li għadhom jibdew u għall-impriżi żgħar u ta’ daqs medju (SMEs) innovattivi li qegħdin ifittxu finanzjament. L-istrumenti u l-garanziji finanzjarji pubbliċi għall-impriżi ġodda u innovattivi qegħdin fi stadju bikri ta’ implimentazzjoni u wieħed għad irid jara l-effett tagħhom.

               (17)

               Attwalment, il-kapaċità amministrattiva tal-Bulgarija mhijiex biżżejjed biex jiġu ġestiti u mantnuti adegwatament proġetti infrastrutturali tat-toroq, tal-ferrovija u tal-ilma. Ir-riforma amministrattiva ffukat l-aktar fuq it-tnaqqis tal-persunal tas-settur pubbliku, u saru biss tentattivi limitati biex jitwarrbu għejun oħrajn ta’ ineffiċjenza. L-użu ta’ fondi tal-UE għadu baxx minkejja li fl-aħħar sentejn sar progress konsistenti. Ir-raġunijiet ewlenin huma l-eżistenza ta’ proċeduri amministrattivi kkumplikati u d-diffikultà li jsibu l-impriżi biex jiksbu l-kofinanzjament. Għad fadal ukoll sfidi sinifikanti għal dak li għandu x’jaqsam ma’ aktar titjib tal-ambjent tan-negozju u ta’ dak regolatorju u mat-twettiq ta’ progress fil-ħidma biex tiżdied il-kapaċità amministrattiva tas-settur pubbliku. L-implimentazzjoni tal-gvern elettroniku ġiet ittardjata għal diversi drabi. Is-sistema tat-taxxi fil-Bulgarija hija kkaratterizzata minn evażjoni sinifikanti tat-taxxa u minn effiċjenza amministrattiva baxxa. Il-kost amministrattiv għall-ġbir tat-taxxa huwa kbir, kif huwa kbir il-kost f’termini ta’ ħin li jiffaċċjaw in-negozji biex iħallsu t-taxxi.

               (18)

               Il-leġislazzjoni l-ġdida dwar l-akkwist pubbliku hija pass importanti ’l quddiem lejn sistema aħjar għall-moniteraġġ, il-prevenzjoni u s-sanzjonament tal-irregolaritajiet. Jeħtieġ li dawn l-isforzi jiġu sostnuti minn żewġ aspetti: (i) jeħtieġ li s-sanzjonijiet previsti jiġu applikati b’mod effettiv u (ii) jeħtieġ li jingħataw setgħat ex officio lill-Aġenzija tal-Akkwist Pubbliku.

               (19)

               Minkejja li ngħata bidu għal riformi, il-Bulgarija għad għandha xi restrizzjonijiet għad-dħul f’setturi ta’ netwerks bħat-trasport bil-ferrovija, it-telekomunikazzjonijiet u l-enerġija. Il-funzjonament tas-swieq tal-enerġija, kemm tal-operaturi kif ukoll tal-konsumaturi, għadu problematiku. Fost l-oqsma li jqajmu tħassib partikolari u li jeħtieġu titjib hemm in-nuqqas ta’ skambji tal-elettriku u tal-gass u ta’ suq kumpensatorju li jiffunzjona, kif ukoll in-nuqqas ta’ regolamentazzjoni tal-prezzijiet għall-konsumaturi. Barra minn hekk, jeħtieġ li l-Bulgarija tiggarantixxi l-indipendenza regolatorja għas-sistema tat-trażmissjoni. Il-Bulgarija hija dipendenti bil-kbir fuq rotta waħda tal-enerġija u s-suq somestiku tagħha għall-enerġija ma jiffunzjonax sew. Dan jesponi lill-pajjiż għal riskji ta’ xokkijiet sinifikanti fil-provvista. Jeħtieġ li l-miżuri li jeżistu biex jindirizzaw il-kwistjoni tad-dipendenza għall-enerġija jitjiebu. S’issa, il-bini ta’ infrastruttura ġdida għall-gass imxiet b’pass kajman wisq. Għalkemm ġew adottati formalment xi riformi mixtiqin u l-proporzjon ta’ enerġija rinnovabbli żdied fl-2011, l-implimentazzjoni ta’ dawn ir-riformi għadha mhix sodisfaċenti minħabba s-sistema tal-akkwist, minħabba li l-linji politiċi pubbliċi huma ostaġġi tal-interessi privati u minħabba l-ġestjoni ħażina tal-kumpanniji tal-enerġija li huma f’idejn l-Istat.

               (20)

               Il-Bulgarija daħlet għal għadd ta’ impenji fil-patt Euro Plus. Dawn l-impenji, u l-implimentazzjoni tal-impenji ppreżentati fl-2011, jikkonċernaw it-titjib tas-sostenibbiltà tal-finanzi pubbliċi, l-inkoraġġiment tal-ħolqien tax-xogħol, l-għoti ta’ spinta lill-kompetittività tas-settur pubbliku u r-rinfurzar tal-istabbiltà finanzjarja. Il-Kummissjoni evalwat l-implimentazzjoni tal-impenji tal-patt Euro Plus. Ir-riżultati ta’ din il-valutazzjoni ġew ikkunsidrati fir-rakkomandazzjonijiet.

               (21)

               Fil-kuntest tas-Semestru Ewropew, il-Kummissjoni wettqet analiżi komprensiva tal-linja politika tal-Bulgarija dwar l-ekonomija. Hija vvalutat il-Programm ta’ Stabbiltà u l-Programm Nazzjonali ta’ Riforma, u ppreżentat reviżjoni fil-fond. Hija qieset mhux biss ir-rilevanza tagħhom biex fil-Bulgarija jkun hemm linja politika fiskali u soċjoekonomika sostenibbli, imma wkoll il-konformità tagħhom mar-regoli u mal-gwida tal-UE, fid-dawl tal-ħtieġa li tissaħħaħ il-governanza ekonomika ġenerali tal-Unjoni billi jingħata kontribut fil-livell tal-UE għad-deċiżjonijiet nazzjonali futuri. Ir-rakkomandazzjoni tagħha skont is-Semestru Ewropew huma riflessi fir-rakkomandazzjonijiet (1) sa (7) aktar ’l isfel.

               (22)

               Fid-dawl ta’ din il-valutazzjoni, il-Kunsill eżamina l-Programm ta’ Konverġenza, u l-opinjoni tiegħu (7) hija riflessa b’mod partikolari fir-rakkomandazzjoni (1) ta’ hawn taħt,

               (23)

               Fid-dawl tar-reviżjoni fil-fond tal-Kummissjoni u ta’ din il-valutazzjoni, il-Kunsill eżamina l-Programm ta’ Riforma Nazzjonali u l-Programm ta’ Konverġenza. Ir-rakkomandazzjonijiet tagħha taħt l-Artikolu 6 tar-Regolament (UE) Nru 1176/2011 huma riflessi b’mod partikolari fir-rakkomandazzjonijiet (3) u (5) hawn taħt,

         B’DAN JIRRAKKOMANDA li l-Bulgarija tieħu azzjoni fil-perijodu 2012-2013 sabiex:

               1.

               Tkompli b’linji politiċi fiskali sodi bil-għan li tilħaq l-OTM sal-2012. Għal dan il-fini, timplimenta l-istrateġija baġetarja kif maħsub, b’mod li tiżgura konformità mal-valur referenzjarju tan-nefqa, u tkun għal-lest biex tieħu miżuri addizzjonali f’każ li jseħħu r-riskji li jeżistu għax-xenarju baġitarju. Issaħħaħ l-isforzi biex titjieb il-kwalità tal-infiq pubbliku, partikolarment fl-oqsma tal-edukazzjoni u tas-saħħa, u timplimenta strateġija komprensiva biex jiġu rrispettati l-obbligi tal-ħlas tat-taxxa sabiex ikompli jiżdied id-dħul mit-taxxi, u tindirizza l-ekonomija moħbija. Tkompli ttejjeb il-kontenuti tal-qafas baġitarju ta’ terminu medju u l-kwalità tas-sistema tar-rappurtar.

               2.

               Tieħu passi ulterjuri biex tnaqqas ir-riskji li jeżistu għas-sostenibbiltà u biex ittejjeb l-adegwatezza tas-sistema tal-pensjonijiet billi l-età statutarja tal-irtirar tagħmilha indaqs għall-irġiel u għan-nisa li ħallsu l-kontribuzzjonijiet matul il-karriera kollha tagħhom. Tintroduċi kriterji u kontrolli aktar stretti għall-allokazzjoni tal-pensjonijiet tal-invalidità.

               3.

               Taċċelera l-implimentazzjoni tal-Inizjattiva tax-Xogħol għaż-Żgħażagħ nazzjonali. Tiżgura li l-livelli minimi għall-kontribuzzjonijiet tas-sigurtà soċjali ma jiskoraġġixxux ix-xogħol iddikjarat. Tikkonsolida l-isforzi biex is-servizzi pubbliċi tax-xogħol jagħtu riżultati aħjar. Bil-għan li tittaffa l-problema tal-faqar, ittejjeb l-effettività tat-trasferimenti soċjali u l-aċċess għal servizzi soċjali ta’ kwalità għat-tfal u għax-xjuħ u timplimenta l-Istrateġija Nazzjonali għall-Integrazzjoni tar-Roma.

               4.

               Taċċelera ir-ritmu tar-riforma tal-atti legali rilevanti dwar l-iskejjel u dwar l-edukazzjoni superjuri u tal-miżuri li jmorru magħhom billi tiffoka fuq il-modernizzazzjoni tal-kurrikuli, ittejjeb it-taħriġ tal-għalliema u tiżgura, għall-gruppi żvantaġġati, aċċess effettiv għall-edukazzjoni. Ittejjeb l-aċċess tal-impriżi li għadhom jibdew u tal-impriżi żgħar u medji, b’mod partikolari dawk involuti f’attivitajiet innovattivi, għall-finanzjament.

               5.

               Tintensifika l-isforzi biex titjieb il-kapaċità amministrattiva u r-riformi billi jitnaqqsu l-burokrazija u l-prezz li wieħed irid iħallas biex jirrispetta l-obbligi tat-taxxi u l-kostijiet biex jinġabru, u ttejjeb l-assorbiment tal-fondi tal-UE, b’mod partikolari fit-trasport bit-triq u bil-ferrovija u fil-ġestjoni tal-ilma. Ittejjeb il-kwalità u l-indipendenza tas-sistema ġudizzjarja u tgħaġġel l-introduzzjoni tal-gvern elettroniku. Issaħħaħ il-kapaċità tal-amministrazzjoni pubblika fl-oqsma ewlenin tat-trasport u fl-awtoritajiet regolatorji.

               6.

               Tiżgura implimentazzjoni tajba tal-leġiżlazzjoni dwar l-akkwist pubbliku. Issaħħaħ il-prevenzjoni tal-irregolaritajiet u tapplika b’mod effettiv is-sanzjonijiet previsti mil-liġi dwar l-akkwist pubbliku u dawk tal-Liġi dwar il-Kunflitt ta’ Interess.

               7.

               Tieħu miżuri biex tneħħi l-barrieri fis-swieq, l-arranġamenti ta’ qligħ garantit u l-kontrolli tal-prezzijiet. Tiżgura l-indipendenza tal-operaturi tas-sistemi tat-trażmissjoni u tad-distribuzzjoni; tlesti kompletament it-tfassil tas-suq, b’mod partikolari għall-iskambji tal-enerġija u għas-swieq kumpensatorji. Ittejjeb il-komunikazzjonijiet tal-elettriku u tal-gass, tagħti spinta lill-effiċjenza enerġetika u ssaħħaħ il-kapaċità ta’ rimedju għall-interruzzjonijiet fis-servizz.

      Magħmul fi Brussell, l-10 ta’ Lulju 2012.

            Għall-Kunsill

            Il-President

         V. SHIARLY

      (1)  ĠU L 209, 2.8.1997, p. 1.

      (2)  ĠU L 306, 23.11.2011, p. 25.

      (3)  Miżmuma għall-2012 permezz tad-Deċiżjoni tal-Kunsill 2012/238/UE tas-26 ta’ April 2012 dwar linji gwida għal-linji politiċi tal-Istati Membri dwar l-impjiegi (ĠU L 119, 4.5.2012, p. 47).

      (4)  ĠU C 209, 15.7.2011, p. 5.

      (5)  Bħala riżultat, id-Deċiżjoni tal-Kunsill 2012/370/UE ġiet adottata fit-22 ta’ Ġunju 2012 (ĠU L 179, 11.7.2012, p. 19).

      (6)  Bilanċ nett ta’ miżuri ta’ darba u temporanji aġġustat fuq bażi ċiklika, rikalkulat mis-servizzi tal-Kummissjoni abbażi tal-informazzjoni mogħtija mill-Programm, permezz ta’ metodoloġija komunement miftiehma.

      (7)  Taħt l-Artikolu 9(2) tar-Regolament (KE) Nru 1466/97.